**သဘာဝ ဘေးဒဏ် (Natural Disaster) များတွင် အင်ဂျင်နီယာတပ်ဖွဲ့**

**ပါဝင်ကူညီဆောင်ရွက်ရေး အစီအမံ**

၁။ နိဒါန်း

ကမ္ဘာကြီးအနေဖြင့် လေပြင်းမုန်တိုင်း တိုက်ခတ်ခြင်း၊ အချိန်အခါမဟုတ် မိုး သည်းထန်စွာ ရွာသွန်းခြင်း၊ မိုးခေါင်ခြင်း၊ ရေကြီးခြင်း၊ မြေငလျင် လှုပ်ခြင်း၊ ဆူနာမီ ရေလှိုင်းများ ဖြစ်ပေါ်ခြင်း ကဲ့သို့သော သဘာဝဘေး အန္တရာယ်များနှင့် ကြုံတွေ့နေရသည်။

အဆိုပါ သဘာဝဘေး ဖြစ်စဉ်များသည် ယခင်ကလည်း ဖြစ်ပေါ်လေ့ရှိ သော်လည်း ယခု အချိန်ကာလများတွင် ဖြစ်ပေါ်သည့် အကြိမ် အရေအတွက် များပြား လာနေကြောင်း တွေ့ရှိ ရပေသည်။ ထိုသို့ သဘာဝ ဘေးအန္တရာယ်များ မကြာခဏ ဆိုသလို ကျရောက်နေခြင်း များသည် ကမ္ဘာကြီး၏ ရာသီဥတု ပြောင်းလဲမှု ဖြစ်စဉ်များ အနက် အဓိကအားဖြင့် ကမ္ဘာကြီး ပူနွေးလာမှုကြောင့် ဖြစ်ရ ကြောင်း သိပံ္ပပညာရှင်များက တညီတညွတ်တည်း သဘောတူ လက်ခံ ထားကြသည်။ရာသီဥတုသည် ကမ္ဘာပေါ်ရှိ သက်ရှိ အားလုံးအပေါ်တွင် အကျိုး သက်ရောက်မှု ရှိပြီး ရာသီဥတု ပြောင်းလဲ လာသည်နှင့် အမျှ သက်ရှိ အားလုံးသည် ပြောင်းလဲလာသော အခြေအနေနှင့် လိုက်လျောညီထွေ နေထိုင် ကြရပေမည်။ ရာသီဥတု ပြောင်းလဲလာမှုသည် ၂၁ ရာစုတွင် ပိုမို သိသာလာပြီး ကမ္ဘာပေါ်ရှိ လူသားအားလုံး ကြုံတွေ့ နေရသည့် ကိစ္စရပ်တစ်ခု ဖြစ်လာပေသည်။  
  
ရာသီဥတု ပြောင်းလဲလာမှုသည် ထိခိုက်လွယ်သော လူသားများနှင့် သဘာဝ စနစ်များအပေါ် သက်ရောက် သည့်အခါ သဘာဝ ဘေးအန္တရာယ် များကို ဖြစ်စေနိုင်သည်။ ယနေ့ ကမ္ဘာပေါ်တွင် ကမ္ဘာကြီး ပူနွေးလာမှုနှင့် ရာသီဥတု ပြောင်းလဲလာခြင်းများကြောင့် သဘာဝ ဘေးအန္တရာယ် ဖြစ်ပွားမှု ကြိမ်နှုန်း များပြားလာပြီး ထို သဘာဝဘေးများ၏ အဖျက်စွမ်းအားများ မှာလည်း ယခင်ကထက် ပိုမို ဆိုးဝါး ပြင်းထန်လာသဖြင့် လူသား တို့၏ အသက်၊ အိုးအိမ်၊ ဥစ္စာ ပစ္စည်း၊ အသက်မွေးဝမ်းကျောင်း လုပ်ငန်းများ၊ အခြေခံ အဆောက်အအုံများ၊ လုံခြုံရေး၊ ပညာရေး၊ ကျန်းမာရေးနှင့် သဘာဝ ပတ်ဝန်းကျင်များကို ထိခိုက်ပျက်စီး ဆုံးရှုံးမှုများ ကြုံတွေ့ ခံစား နေကြရသည်။ ၎င်း သဘာဝ ဘေးအန္တရာယ်များကို လူသားတို့ ရင်ဆိုင်နိုင်ရန်နှင့် စနစ်တကျနှင့် ထိရောက် လျင်မြန်စွာ တုံ့ပြန် ဆောင်ရွက်နိုင်စေရန်၊ ထိခိုက် ဆုံးရှုံးမှုများ လျော့နည်း သက်သာ နိုင်စေရန် သိရှိ ဆောင်ရွက်ကြဖို့ လိုအပ်လာပြီ ဖြစ်သည်။

[](http://myawady.net.mm/media/k2/items/cache/4de2236d43d00e7d3a8ff5a5597b1f23_XL.jpg)

**ကာဗွန်ဓာတ်ငွေ့ ထုတ်လွှင့်မှု တိုးမြင့်လာခြင်းသည် ၂၁ ရာစုအတွင်း သဘာဝ ဘေးအန္တရာယ်၊ ငတ်မွတ်ခေါင်းပါးမှု၊ ရေလွှမ်းမိုးမှုနှင့် နေရာရွှေ့ပြောင်း နေထိုင်မှုတို့ကို** ပိုမိုဖြစ်ပေါ် လာစေမည်ဖြစ်ကြောင်း ကုလသမဂ္ဂ၏ ကျွမ်းကျင်ပညာရှင် အဖွဲ့က တင်သွင်းသော ရာသီဥတုပြောင်းလဲမှု၏ အကျိုးဆက်ဆိုင်ရာ အစီရင်ခံစာ တစ်ရပ်တွင် ဖော်ပြထားသည်။ ဖန်လုံအိမ်ဓာတ်ငွေ့ ထုတ်လွှတ်မှုသည် ဂေဟစနစ်နှင့် ကမ္ဘာ့အရင်းအမြစ် ကြွယ်ဝမှုတို့အား ပျက်စီးဆုံးရှုံးမှုများ ဖြစ်ပေါ်စေပြီး အမေရိကန်ဒေါ်လာ ထရီလီယံ ပေါင်းများစွာ ဆုံးရှုံး စေနိုင်ကြောင်း  ၎င်းအစီရင်ခံစာတွင် ဖော်ပြထားသည်။ အပူချိန်မြင့်တက်လာသည် နှင့်အမျှ  ၎င်း၏အကျိုး သက်ရောက်မှုသည် ရာသီဥတု ပိုမိုဆိုးရွား ပြင်းထန်လာခြင်း၊ ကမ္ဘာ့ နေရာဒေသ မရွေး ပျံ့နှံ့ ခံစားရခြင်းနှင့် ပုံမှန် အနေအထားသို့ ပြန်လည်ရောက်ရှိရန်မဖြစ် နိုင်တော့ခြင်း စသည်တို့ ဖြစ်လာနိုင်ကြောင်း သိရသည်။ ကမ္ဘာကြီးပူနွေးမှု အပူချိန်သည် ၂၁ ရာစုအတွင်း ဝ ဒသမ ၃ မှ ၄ ဒသမ ၈ ဒီဂရီဆဲစီးယပ်အထိ    မြင့်တက်လိမ့်မည် ဖြစ်ကြောင်းနှင့် ပင်လယ်ရေမျက်နှာပြင်သည် ၂၁ဝဝ ပြည့်နှစ်တွင် ၂၆ မှ ၈၂ စင်တီမီတာထိ မြင့်တက်နိုင်သည်ဟု ခန့်မှန်းကြောင်း အဆိုပါ အစီရင်ခံစာတွင် ဖော်ပြထားသည်ဟု သိရှိရသည်။ ထို့အပြင် ရာသီဥတု ပြောင်းလဲခြင်းသည် အစားအသောက်နှင့် သောက်သုံးရေ ရရှိရန်အတွက် နေရာဒေသသစ်သို့ ရွှေ့ပြောင်း သွားရောက် နေထိုင်စေမှုများ ဖြစ်ပေါ်စေခဲ့ပြီး ဆူပူအုံကြွမှုများနှင့် ပဋိပက္ခများဖြစ်စေသည့် အဓိက အကြောင်းအရင်း တစ်ရပ်လည်း ဖြစ်ကြောင်း သိရသည်။

အရှေ့တောင် အာရှနိုင်ငံများ အနက် မြန်မာနိုင်ငံ သည် သဘာဝ ဘေးအန္တရာယ် ခံစားရမှု ဒုတိယ နေရာတွင် ရှိကြောင်း လူမှုဝန်ထမ်း ကယ်ဆယ်ရေး နှင့် ပြန်လည် နေရာချထားရေး ၀န်ကြီးဌာန မှ တာဝန်ရှိသူ တစ်ဦး၏ ပြောကြားချက် အရ သိရသည်။ အဆိုပါ သဘာဝ ဘေးအန္တရာယ် သတ်မှတ်ချက် တွင် ရေကြီးမှုများ ၊ မုန်တိုင်း ၀င်ရောက်မှု များ ၊ မီးလောင်မှု ဖြစ်စဉ်များ နှင့် ငလျင်ဒဏ် ခံစားရမှုများ ပါဝင်ကြောင်း ၊ ယင်း အခြေအနေ များတွင် ပထမ နေရာ၌ အင်ဒိုနီးရှား နိုင်ငံ ရှိနေပြီး ဒုတိယ နေရာတွင် မြန်မာနိုင်ငံ ရှိနေခြင်း ဖြစ်ကြောင်း ၊ သဘာဝ ဘေးအန္တရာယ် ကျရောက်မှုများ ရှိလာပါက နိုင်ငံတော် အဆင့် ဆောင်ရွက်မှုများ ၊ နိုင်ငံတကာ အဖွဲ့အစည်းများ ပူးပေါင်း ဆောင်ရွက်မှု ဟူ၍ ခွဲခြား ထားကြောင်း သိရသည်။

'' ကမ္ဘာ နဲ့ချီပြီး စာရင်း ပြုစုထား တာမျိုး မရှိပါဘူး။ အရှေ့တောင် အာရှမှာတော့ ဒုတိယ နေရာရှိနေ ပါတယ်။ ဒါကြောင့်လည်း ကြိုတင်  ကာကွယ်မှု ဆိုင်ရာတွေကို လုပ်နိုင်အောင် ဆောင်ရွက်လျက် ရှိပါတယ်။ နိုင်ငံတကာ ကလည်း အကူအညီတွေ ပေးလျက် ရှိပါတယ် .... " ဟု ၄င်းက ဆက်လက် ပြောကြား ခဲ့သည်။

မြန်မာနိုင်ငံတွင် သဘာဝ ဘေးအန္တရာယ် စီမံခန့်ခွဲမှု ဆိုင်ရာ ဥပဒေ ကို ၂ဝ၁၃ ခုနှစ် ဇူလိုင်လ အတွင်း၌ ပြဋ္ဌာန်း ခဲ့ပြီး ယင်းဥပဒေပါ အချက်များအရ သဘာဝ ဘေးအန္တရာယ် အများဆုံး ခံစားရသည့် ကလေးသူငယ် ၊ သက်ကြီး ရွယ်အို ၊ မသန်စွမ်း သူများ နှင့် အမျိုးသမီး များကို ဦးစားပေး ကူညီ စောင့်ရှောက်သွား ရမည်ဟု ထည့်သွင်း ထားကြောင်း ၊ ထို့အပြင် ကြီးမားသော သဘာဝ ဘေးအန္တရာယ် များကျ ရောက်လာ ပါက နိုင်ငံတော် အဆင့်မှ လုပ် ဆောင်မည် ဖြစ်သည်။

မြန်မာနိုင်ငံတွင် ၂ဝဝ၄ ခုနှစ်မှ ၂ဝ၁၂ ခုနှစ်အထိ ကိုးနှစ်တာ ကာလအတွင်း သဘာဝ ဘေးအန္တရာယ် ကျရောက်မှု ကြောင့် သေဆုံးသူ ၁၄ဝဝဝဝ ရှိခဲ့ပြီး ၂ဝ၁၂ - ၂ဝ၁၃ ခုနှစ်တွင် သဘာဝ ဘေးအန္တရာယ် (၄၁၈) ကြိမ် ဖြစ်ပွား ခဲ့ရာ ဘေးအန္တရာယ် ခံစားရသူ ၂၃၁၄၅၈၄ ဦး ရှိခဲ့ကြောင်း သိရှိရသည်။

၂။ ရည်ရွယ်ချက်

မြန်မာနိုင်ငံတွင် လက်ရှိရင်ဆိုင် ကြုံတွေ့နေကြရသည့် သဘာဝ ဘေးဒဏ် (Natural Disaster) များနှင့် အနာဂတ်တွင် ရင်ဆိုင်ကြုံတွေ့ရနိုင်သည့် သဘာဝ ဘေးဒဏ်များတွင် အင်ဂျင်နီယာတပ်ဖွဲ့ အနေဖြင့် ထိရောက်စွာ ဝင်ရောက်ပါဝင်ကူညီဆောင်ရွက်နိုင်ရေးအတွက် အချက်အလက်များ စုစည်းရန် နှင့် အစီအမံများ ကြိုတင်ပြုလုပ်ထားနိုင်ရန်။

# အခန်း (၁)

# မြန်မာနိုင်ငံတွင် ကြုံတွေ့ရနိုင်သည့် သဘာဝ ဘေးအန္တရာယ်များ

၃။ ရေကြီးခြင်း  
ဘေးအန္တရာယ် အားလုံး၏ ၉ဝ ရာခိုင်နှုန်း ကျော်သည် ရေနှင့် ဆက်နွှယ်လျက် ရှိပေသည်။ ရေကြောင့် ဖြစ်သော ဘေးအမျိုးမျိုးမှာ မြစ်ရေကြီးခြင်း၊ ဆည်ရေလျှံခြင်း၊ ရေကာတာ ကျိုးပေါက်ခြင်း၊ တောင်ကျရေနှင့် လျှပ်တစ်ပြက် ရေကြီးခြင်း၊ မုန်တိုင်း ဒီရေတက်ခြင်း၊ ဆူနာမီကြောင့် ရေလွှမ်းမိုးခြင်း တို့ ဖြစ်ကြသည်။  
  
ပြည်ထောင်စု သမ္မတ မြန်မာနိုင်ငံတော်တွင် ၂ဝ၁၁ ခုနှစ် အောက်တိုဘာ ၁၉ ရက်နှင့် ၂ဝ ရက်တို့တွင် ဖြစ်ပွားခဲ့သော ရေဘေးကြောင့် ပခုက္ကူ၊ ဆိပ်ဖြူ၊ ပေါက်၊ မြိုင်မြို့တို့တွင် လူဦးရေ ၂၉၇၅၁ ဦး ဘေးသင့်ခဲ့ပြီး ၁၆၁ ဦး သေဆုံးခဲ့သည်။ ဆုံးရှုံးမှု တန်ဖိုးမှာ ငွေကျပ် ၁၅၄၅ ဒသမ ၉ဝ သန်း ဖြစ်ကြောင်း သိရသည်။ မြန်မာနိုင်ငံ တစ်ဝန်းရှိ မြေပြန့်ဒေသ၊ မြေနိမ့်ဒေသ၊ ရေ ဝပ်နိုင်သော ဒေသနှင့် မြစ်ဝကျွန်းပေါ် ဒေသ ၊ တောင်ကုန်း တောင်တန်း ဒေသတို့တွင် မြစ်ဖျားခံသော ချောင်းငယ်၊ မြစ်ငယ်များနှင့် ကမ်းရိုးတန်းဒေသ များသည် ရေကြီးနိုင်သော ဒေသများ ဖြစ် သည်။

ရေဘေး ဖြစ်နိုင်သော ကာလများမှာ ဇွန်၊ ဇူလိုင်၊ သြဂုတ်လတို့နှင့် တစ်ခါတစ်ရံ စက်တင်ဘာနှင့် အောက်တို ဘာလတို့တွင်လည်း ရေဘေး ဖြစ်ပေါ်နိုင်သည်။ မိုးသည်းထန်စွာ ရွာသွန်းမှုသည် ရေကြီးခြင်းကို ဖြစ်စေနိုင်သည်။ ရေကြီးခြင်း ဆိုသည်မှာ ကုန်းမြေကို ရေနစ်မြုပ်နေခြင်းဖြစ် သည်။ မိုးလေဝသ သတင်းကို ဂရုပြု နားထောင်ခြင်း၊ မိမိ နေထိုင်ရာ ဒေသတွင် ရှိသော ချောင်းများ၊ မြစ်များ၏ ချောင်းဖျား၊ မြစ်ဖျား ဒေသတွင် မိုးကြီးပါက မိမိ နေထိုင်ရာဒေသတွင် လျှပ်တစ်ပြက် ရေကြီးခြင်း ဖြစ်တတ်သည်ကို သတိပြုခြင်း၊ ရေဘေးမှ လွတ်ကင်းရန် အတွက် ခိုလှုံရန် အခိုင်အမာ အဆောက်အအုံများ၊ ကုန်းမြင့်များ ကြိုတင် သတ်မှတ် ရွေးချယ် ထားခြင်း၊ သတ်မှတ် နေရာများသို့ ရောက်ရှိမည့် ပြေးလမ်းကြောင်းများ ကြိုတင် ရွေးချယ်ခြင်း၊ အရေးကြီး စာရွက် စာတမ်းများ၊ ပစ္စည်းများ ရေမစိုနိုင်အောင် ပလတ်စတစ်ဖြင့် သေချာစွာ ထုပ်ပိုးထားခြင်း၊ ဓာတ်ခဲသုံး ရေဒီယို၊ အဝတ်အစား၊ အစားအစာ၊ ဆေးဝါး၊ သောက်ရေ၊ ဓာတ်မီး၊ မီးခြစ်၊ ဖယောင်းတိုင် စသည့် ပစ္စည်းများ အသင့် ဆောင်ထားခြင်း၊ သယ်ယူ ပို့ဆောင် သွားလာရေးအတွက် လှေ၊ ပဲ့ထောင်၊ မော်တော် စက်သုံးဆီများ အသင့် ဆောင်ထားခြင်းများကို ရေကြီးနိုင်သော ဒေသများရှိ ပြည်သူလူထု အနေဖြင့် ရေမကြီးမီ ဆောင်ရွက် ထားသင့်ပေသည်။



ရေကြီးစဉ် ဆောင်ရွက်ရန်များမှာ မြစ်ရေ အခြေအနေ သတင်းထုတ်ပြန်ချက်ကို အမြဲ နားထောင်ခြင်း၊ ရေလွှမ်းနေသည့် နေရာများသို့ သွားလာခြင်းမှ ရှောင်ရှားခြင်း၊ ခြောက်လက်မခန့် မြင့်သော ရေစီးသည် လူကို မျောပါစေနိုင်သဖြင့် ရေထဲ ဖြတ်ကူးခြင်း၊ ဖြတ်လျှောက်ခြင်း မပြုရန် အလွန် အရေးကြီးသည်။  
  
မြွေနှင့် အဆိပ်ရှိသော သတ္တဝါများ၏ အန္တရာယ်ကို သတိပြု ရှောင်ရှားရန်၊ လျှပ်စစ်အန္တရာယ်မှ ကင်းဝေးစေရန် လျှပ်စစ်မီးကြိုး၊ လျှပ်စစ်မီးတိုင် များနှင့် ဝေးဝေးနေရန်၊ မြစ်ချောင်း၊ ကမ်းပါး၊ မြေပြိုနိုင်သည့် နေရာများ သို့ သွားလာခြင်းမှ ရှောင်ရှားရန်နှင့် သောက်သုံးရေ သန့်ရှင်းမှုကို တတ်နိုင်သမျှ ဆောင်ရွက်ရန်၊ ဝမ်းရောဂါ မဖြစ်စေရန် ရေကို ကျိုချက်ပြီးမှ သောက်ကြရန် သတိပြု ဆောင်ရွက် ကြရမည်။  
  
ရေကြီးပြီးနောက် ဆောင်ရွက်ရန် များမှာ တာဝန်ရှိသူများမှ အန္တရာယ် မရှိကြောင်း ကြေညာမှ အိမ်ပြန်ရန်၊ မိသားစုဝင် အားလုံး စုံ၊ မစုံ စစ်ဆေးရန်၊ ကျန်းမာရေး အခြေအနေ စစ်ဆေးရန် လိုအပ်ပါက ဆေးခန်း၊ ဆေးရုံ ပို့ရန်၊ မိမိ အိမ်၊ ခြံ၊ လမ်း၊ ရပ်ကွက်၊ ကျေးရွာများ အတွင်း သန့်ရှင်းရေး ဆောင်ရွက်ရန်၊ ရေနစ်မြုပ် သွားသည့် လျှပ်စစ်ပစ္စည်းများကို ကျွမ်းကျင်သူများဖြင့် သေသေချာချာ စစ်ဆေးပြီးမှ သုံးစွဲရန်၊ ရေကြီး ထား သောကြောင့် လမ်း၊ တံတား၊ အိမ်များ အချိန်မရွေး ပြိုကျနိုင်သည့် အတွက် သတိပြုရန်၊ အဆိပ်ရှိသော သတ္တဝါများ ခိုအောင်း နေတတ်သဖြင့် သတိပြုရန်နှင့် ရေကို ကျိုချက် သောက်ရန်တို့ ဖြစ်သည်။



ရေကြီးခြင်းသည် လူအများ အခက်အခဲ ကြုံတွေ့ရမှုနှင့် ဆုံးရှုံးမှုအရ ကြည့်လျှင် အဖြစ်အများဆုံးနှင့် ဆုံးရှုံးမှု အများဆုံး ဘေးအန္တရာယ် ဖြစ်သည်။ ရေကြီးခြင်းကြောင့် လူအများ နေထိုင်သည့် နေရာတိုင်းတွင် အသက်၊ အိုးအိမ်၊ စည်းစိမ်များကို ထိခိုက်စေသည်။ ရေကြီးခြင်းသည် ကျေးလက်တောရွာများတွင် သာမက မြို့ပြ နေရာများတွင်ပါ ဖြစ်ပွားမှု များလာပြီး လူသားများ အတွက် ဆိုးရွားသော ပြဿနာများကို ဖြစ်စေသည်။ ရေကြီးရခြင်း အကြောင်းအရင်းများမှာ မိုး ဆက်တိုက် သည်းထန်စွာ ရွာသွန်းခြင်း၊ မြစ်ချောင်းများ တိမ်ကော လာခြင်း၊ မြစ်ချောင်းများတွင် တာတမံများ ပိတ်ထားခြင်း၊ မြေပြိုခြင်းကြောင့် မြစ်လမ်းကြောင်း ပိတ်ဆို့ခြင်း၊ မြစ်လမ်းကြောင်း ပြောင်းလဲခြင်း တို့ ဖြစ်သည်။ ရေကြီးခြင်းသည် သဘာဝအတိုင်း ဖြစ်ပွားနေသော မိုးကြိုး မုန်တိုင်း၊ ဟာရီကိန်း၊ ဒီရေလှိုင်းများနှင့် ရေခဲ သို့မဟုတ် ဆီးနှင်းများ အရည်ပျော်ခြင်း ကြောင့်လည်း ဖြစ်ပွား နိုင်သည်။ ရေကြီးခြင်းသည် လမ်းများ၊ တံတားများ ပျက်စီးစေခြင်း စသော နေ့စဉ် လူမှုဘဝကို ထိခိုက်စေမှု များရှိသည်။ မြို့ပြ ဒေသများတွင် ရေစီးဆင်းသည့် စနစ်များကို ပျက်စီးစေပြီး အညစ်အကြေးများကို ရေများ ရှိသည့်နေရာသို့ ပျံ့နှံ့သွားစေသည်။ ရေလွှမ်းမိုး ခံရသည့် နေရာများတွင် ညစ်ညမ်းစေသည့် အရာများသည် ရေနှင့်အတူ ရောပါသွားပြီး ပတ်ဝန်းကျင်တွင် ပျံ့နှံ့သွားစေကာ ညစ်ညမ်းမှုများကို ဖြစ်စေသည်။ မြေထုတွင် ရေကြာရှည်စွာ ပြည့်ဝနေမှုသည် သီးနှံများ ကြီးထွားမှုနှင့် အထွက်နှုန်းကို လျော့ကျ စေနိုင် သည်ဟု ပညာရှင်များက ဆိုသည်။ ရေလွှမ်းမိုးခြင်း ခံရသည့် မြေသည် တစ်နေ့တာ အတွင်း အောက်ဆီဂျင် ပါဝင်မှု လုံးဝ မရှိတော့သည် အထိ ဖြစ်သွားသည်။ ငါးမျိုးစိတ်များကိုလည်း အခြားသော နေရာများသို့ သွားနိုင်ရန် အကူအညီ ဖြစ်စေသည်။



ရေကြီးခြင်းကြောင့် ဖွံ့ဖြိုးတိုးတက်မှု နှောင့်နှေးစေခြင်း၊ အဆောက်အအုံများ ရေလွှမ်းပြီး လူအများကို အိုးမဲ့အိမ်မဲ့ ဖြစ်စေခြင်း၊ ရုပ်ပိုင်းဆိုင်ရာနှင့် စိတ်ပိုင်းဆိုင်ရာ ကျန်းမာမှုများ ထိခိုက်စေခြင်း၊ ရုပ်ပိုင်းဆိုင်ရာ ထိခိုက်စေခြင်းတွင် တုန်လှုပ်မှု၊ ဝမ်းရောဂါများနှင့် အသက်ရှူလမ်းကြောင်း ဆိုင်ရာ ရောဂါများ ဖြစ်ပွားခြင်း၊ စိတ်ပိုင်းဆိုင်ရာ ကျန်းမာမှု ထိခိုက်စေခြင်းတွင် စိတ်ဖိစီးမှုများ၊ စိတ်ဓာတ်ကျခြင်းများ၊ စိတ်လှုပ်ရှားခြင်း များနှင့် စိတ် ကစဉ့်ကလျား ဖြစ်ခြင်းများ ဖြစ်သည်။ ရေကြီးခြင်းသည် ပတ်ဝန်းကျင် စီးပွားရေးနှင့် ပြည်သူ လူထုကို ဆိုးရွားစွာ ထိခိုက်စေသဖြင့် ကြိုတင် ကာကွယ်ခြင်း၊ တားဆီးခြင်း၊ ကြိုတင်ပြင်ဆင်ခြင်း၊ အရေးပေါ် ပြန်လည် တုံ့ပြန်နိုင်မှု၊ ပြန်လည်ထူထောင်ခြင်းနှင့် သင်ခန်းစာ ရယူခြင်းတို့သည် ရေကြီးခြင်းဆိုသည့် သဘာဝ ဘေးအန္တရာယ်ကို ရင်ဆိုင်ရာတွင် အလွန် အရေးကြီး ပေသည်။ ရာသီဥတု ဖောက်ပြန်ပြောင်းလဲမှု များကြောင့် ဖြစ်ပေါ်လာနိုင်သည့် မမျှော်မှန်းနိုင်သော သဘာဝ ဘေးအန္တရာယ်နှင့် ပတ်သက်ပြီး သဘာဝ ဘေးအန္တရာယ် လျော့ပါးရေး ကြိုတင် ကာကွယ် ဆောင်ရွက်ထားမှုများ ဆောင်ရွက် ထားကြသကဲ့သို့ ရေဘေး အန္တရာယ် ကျရောက်လာပါက ပြန်လည်ထူထောင်ရေး၊ ရေဘေး ကြုံတွေ့ခံစားရသူများ အတွက် နေထိုင် စားသောက်ရေး၊ ကျန်းမာရေး၊ ပညာရေး၊ လူမှုရေးဆိုင်ရာ ပြဿနာများကို ကြိုတင် စဉ်းစား၍ ဆောင်ရွက်ကြ ရမည် ဖြစ်ပြီး စိုက်ပျိုးရေးဆိုင်ရာ လုပ်ငန်းများ ဆုံးရှုံး ထိခိုက်မှု မရှိစေရေး ဆောင်ရွက်ကြ ရမည် ဖြစ်ပါကြောင်းနှင့် ရေဘေးကြုံက တပ်မတော်၊ မြန်မာနိုင်ငံ ရဲတပ်ဖွဲ့၊ မီးသတ်တပ်ဖွဲ့၊ ကြက်ခြေနီ တပ်ဖွဲ့၊ စေတနာ့ဝန်ထမ်း အဖွဲ့အစည်းများ၊ လူမှု အဖွဲ့အစည်းများနှင့် အစိုးရ မဟုတ်သော အခြား အဖွဲ့ အစည်းများ၏ အကူအညီများဖြင့် ဝိုင်းဝန်း ပူးပေါင်း ဆောင်ရွက် သွားကြရမည် ဖြစ်ပါသည်။








ယခု လောလောဆယ် အနေဖြင့် ချင်းပြည်နယ်၊ မကွေးတိုင်း၊ စစ်ကိုင်းတိုင်းနဲ့ ရခိုင်ပြည်နယ်မှာ ဖြစ်ပေါ်နေတဲ့ ရေကြီးရေလျှံမှုများဟာ အလွန်ကြီးမား ကျယ်ပြန့်လှပါတယ်။ လယ်ဧကထောင်ပေါင်းများစွာ၊ အိမ်ခြေများစွာ၊ လမ်းပန်း ဆက်သွယ်ရေး လမ်းကြောင်းများစွာ ပျက်စီးခဲ့ပြီး လူပေါင်း သောင်းနဲ့၊ သိန်းနဲ့ချီ ဒုက္ခရောက်နေကြရပါသည်။ ပျက်စီးမှု ပမာဏ ကြီးမားလွန်းသောကြောင့် အစားအသောက်၊ အ၀တ်အထည်များ တင်မကပဲ ဒုက္ခသည်များရဲ့ ဘ၀ပြန်လည်ထူထောင်ရေးအတွက်ပါ ပရဟိတသမားများ၊ ပရဟိတအသင်းအဖွဲ့အသီးသီးကလည်း တဖက်တလမ်းက ကြိုးစားကူညီပေးနေကြရပါသည်။

ချင်းပြည်နယ်တွင်မိုးများသည်းထန်စွာရွာသွန်းသောကြောင့် နေရာအများ အပြားတွင် မြေပြို ခြင်း၊ လမ်းများပျက်စီးခြင်းကြောင့် ကားများသွားလာ၍ မရဖြစ်နေပါသည်။ အထူးသဖြင့်မင်းတပ်၊ မတူပီကြားတွင် တောင်ပြိုခြင်း၊ ဟားခါး ဂန့်ဂေါ ကလေးလမ်းကြားတွင် လမ်းများပျက်စီးခြင်းများဖြစ်ပေါ် လျက်ရှိသောကြောင့် ခရီးသည်များ အခက်တွေ့နေရသည်။ ရွှေစက်တော်လည်း မန်းချောင်းရေခကာ အောက်စက်တော်ရာအား ရေဝင်ရောက်နေကြောင်း သိရှိရပါသည်။









# ၄။ မီးလောင်ခြင်း







မီးဘေး အန္တရာယ်သည် မြန်မာပြည်သူများ အထူးသဖြင့် ထိတ်လန့်ကြောက်ရွံ့စွာ မကြာခဏ ခံစားနေကြရသော ဘေးအန္တရာယ် တစ်ခုပင် ဖြစ်ပါသည်။ များသောအားဖြင့် နွေရာသီတွင် ဖြစ်ပွားတတ်ပြီး ပေါ့ဆမီးနှင့် လျှပ်စစ်ဝါယာရှော့ကြောင့် လောင်သောမီးများ အဖြစ်များပါသည်။ မီးလောင်သောအခါမှ မီးသတ်ကို အားကိုသည်ထက် မီးမလောင်စေရန် အသိစိတ်ဓာတ်ဖြင့် ကြိုတင် ကာကွယ်ဖို့ သတိရှိဖို့ လိုအပ်လှပါသည်။ မီးသတ်ကား တစီးမှာ ရေဂါလံ ၈၀၀ ကနေ ၁၀၀၀ အထိသာ တင်ဆောင်နိုင်သောကြောင့် ရေပက်အားကောင်းကောင်းဖြင့် ပတ်သည့်အခါ သုံးမိနစ်မှ ငါးမိနစ်အထိသာ ပက်နိုင်မည် ဖြစ်သည်။ ကုန်သွားလျှင် ရေချက်ခြင်းပြန်ဖြည့်ရန် ထွက်ခွာရလေ့ရှိပြီး သာမန်ပြည်သူအများအပြားက ရေမပက်ဘဲ ထွက်သွားခြင်းဟု အထင်လွဲ ခံရလေ့ ရှိပါသည်။ အချို့ လမ်းကျဉ်းများတွင် မီးသတ်ကားများ ဝင်ရောက်ရန်နှင့် ရေကုန်က ပြန်ထွက်ရန် ခက်ခဲသည့် အခြေအနေမျိုးတွင် ကားများဆက်ကာ ပိုက်သွယ်တန်း၍ ပက်ရတတ်ပါသည်။ မီးမလောင်ရန် တားဆီးခြင်းက ထိရောက်သလောက် မီးလောင်ကျွမ်းသည့်အချိန်မှ အလွန်ခက်ခဲစွာ ငြိမ်းသတ်ရတတ်ပါသည်။ ထို့ပြင် မီးလောင်ပြင်အတွင်း လူရှိနေပါက အသက်နှင့်ရင်း၍ ကယ်ထုတ်ရတတ်ပါသည်။

ထို့ကြောင့် မီးလောင်လျှင် တာဝန်ရှိသူများ အရေးယူခြင်း ခံရမည် ဖြစ်ပါသည်။ လူနေသည် ဖြစ်စေ မနေသည် ဖြစ်စေ ပေါ့ဆ၍ ဖြစ်စေ ဝါယာရှော့ကြောင့်ဖြစ်စေ အရေးယူခြင်း ခံရမည်ဖြစ်သည်။

 ဝါယာရှော့ဖြစ်မှုကြောင့် မီးလောင်ကျွမ်းရခြင်း အကြောင်းရင်းများမှာ အောက်ပါအတိုင်း ဖြစ်ပါသည် -

(က) ဆားကစ်ပြားများ ရှော့ဖြစ်ခြင်း။

(ခ) မနိုင်ဝန်ထမ်းရသော ဝါယာကြိုးများ ပူ၍ ရှော့ဖြစ်ခြင်း။

(ဂ) သွယ်တန်းထားသာ လျှပ်စစ်ကြိုးများ ပလတ်နှင့် မထိတထိဖြစ်၍ မီးကူး၊ မီးပွားထွက်၍ မီးလောင်ခြင်း။

(ဃ) မီးအား တက်လိုက်မြင့်လိုက်ဖြစ်၍ မီးအားမြင့်စက်များ အသုံးပြုထားစဉ် မီးအားတက်လာသောအခါ ပြန်ချရန် သတိမရသောကြောင့် ရှော့ဖြစ်ခြင်း။

(င) သွယ်တန်းထားသော လျှပ်စစ်မီးကြိုးများ ဟောင်းနွမ်းဆွေးမြေ့ခြင်း သို့မဟုတ် ပေါက်ပြဲနေခြင်းတို့ကြောင့် ရှော့ဖြစ်ခြင်း။

(စ) ကြေးနီဝါယာကြိုးများ အပူချိန်လွန်ကဲ၍ ရှော့ဖြစ်လောင်ကျွမ်းခြင်းများ ဖြစ်ပါသည်။

လူမရှိသော အိမ်များတွင် အိမ်သုံးလျှပ်စစ်ပစ္စည်းများ မပိတ်မိဘဲ မေ့လျော့၍ အပူလွန်ကဲ လောင်ကျွမ်းခြင်းများ ဖြစ်တတ်ပါသည်။ ထို့ကြောင့် အိမ်တွင် လူမရှိလျှင် မိန်းချထားရမည် ဖြစ်ပါသည်။ မီးဘေးသည် အလွန် ကြောက်စရာ ကောင်းသောကြောင့် မီးလောင်သည့်အခါ ကြောက်လန့်တကြား လုပ်မိလုပ်ရာ လုပ်မိတတ်ကြပါသည်။ ထို့သို့ မဖြစ်စေရန် မီးဘေး ကာကွယ်ရေးနှင့် ဗဟုသုတများကို ပြည်သူအများ သိရှိလိုက်နာနိုင်စေရန်နှင့် တစ်ပိုင်တစ်နိုင် မီးငြိမ်းသတ်နည်းများကို ပညာပေးရန် လိုအပ်ပါသည်။

# ၅။ **ငလျင်လှုပ်ခြင်း**

[](http://popularmyanmar.com/mpaper/wp-content/uploads/2012/11/TarLay.jpg)

တာချီလိတ်မြို့တွင်တာလေငလျင်လှုပ်ခတ်ခဲ့စဉ်ကဤသို့ပျုက်စီးဆုံရှုံးခဲ့သည်။

သဘာဝ ဘေးအန္တရာယ် ဟူသည် ကမ္ဘာပေါ်ရှိ မည်သည့် အရပ်၊ မည်သည့်တိုင်းပြည်ကိုမဆို ဗီဇာမလိုဘဲ အချိန်မရွေး ဝင်ရောက် ၍ ဖျက်ဆီးနိုင်သည့် အကြမ်းဖက် သမားပင် ဖြစ်သည်။ ခေတ်မီ ဖွံ့ဖြိုးတိုးတက်သော နိုင်ငံကြီးဟူ၍ လည်း သဘာဝဘေးက ကွေ့ရှောင် မသွား။ ဖွံ့ဖြိုးစနိုင်ငံငယ်ဖြစ်၍လည်း ညှာတာရှောင်ဖယ်လိမ့်မည်မဟုတ်။

အခုအချိန် အထိ ဒီနှစ်အတွင်းမှာတော့ ငလျင် ကြီးကြီးမားမားလှုပ်တာမျိုးမရှိသေး တဲ့အတွက် သတိထားဖို့လိုတယ်”ဟုမိုးလေဝသပညာရှင် ဒေါက်တာ ဦးထွန်းလွင်က ပြောသည်။ထို့အ တူ မြန်မာနိုင်ငံ ငလျင် ကော်မတီ အတွင်းရေးမှူး ဦးစိုးသူ ရထွန်းက နေပြည်တော်၊ ရန်ကုန်၊ ပဲခူးနှင့်မန္တလေးမြို့အနီးတွင် တည်ရှိ နေသော စစ်ကိုင်းပြတ်ရွေ့ ငလျင်   ကြောမှာ ၁၉၃ဝ ခုနှစ်တွင် လှုပ် ခတ်ခဲ့ပြီး ယခုအချိန်အထိ ထပ်မံ၍ မလှုပ်ခတ်သည်မှာ နှစ်ပေါင်း ၈ဝ ကျော်လာပြီဖြစ်သည့်အတွက် စိုးရိမ် စရာ အနေအထားတွင် ရှိကြောင်း၊ ယခုအချိန် ထိုငလျင် လှုပ်ခတ်ခဲ့ပါ က အင်အားရစ်ခ်ျတာစကေး ၆ ဒသမ ၅ နှင့် ၇ အကြားတွင်သာ လှုပ်ခတ်နိုင်သော်လည်း ငလျင် အန္တရာယ်အား ကြိုတင် သတိပေး ချက် မထုတ်ပြန်နိုင်ခြင်း၊ လူဦးရေ ထူထပ်၍ ငလျင်ဒဏ်မခံနိုင်သော အထပ်မြင့် အဆောက်အအုံအများ အပြား ရှိနေခြင်း၊ ထွက်ပြေးပုန်းခိုရန် နေရာများ သတ်မှတ်ထားမှု မရှိခြင်း နှင့် အသိပညာပေးမှုအပိုင်း အား နည်းနေခြင်းများကြောင့် ထိခိုက် ပျက်စီးဆုံးရှုံးမှုများ များစွာဖြစ်ပေါ် စေနိုင်သည်ဟု သုံးသပ်သည်။

အာရှနှင့်ပစိဖိတ်ဒေသအတွင်း သဘာဝဘေးအန္တရာယ်အများဆုံး ကျရောက်သောနိုင်ငံ ၁ဝ နိုင်ငံတွင် ပါဝင်လျက်ရှိသော မြန်မာနိုင်ငံအနေ ဖြင့် မုန်တိုင်း၊ မုန်တိုင်း ဒီရေလှိုင်း၊ ရေလွှမ်းမိုးခြင်း၊ မြေပြိုခြင်း၊ မြေ ငလျင်၊ ဆူနာမီ၊ မီးဘေးစသော သဘာဝ ဘေးအန္တရာယ်များအား နှစ်စဉ်နီးပါး ကြုံတွေ့နေရဆဲဖြစ် သည်။ မြန်မာနိုင်ငံ သဘာဝဘေး အန္တရာယ်လျော့ပါးရေး စီမံချက်စာအုပ်တွင် ဖော်ပြချက်များအရ ၂ဝဝဝ ခုနှစ်မှ ၂ဝ၁ဝခုနှစ်အတွင်း သဘာဝ ဘေးအန္တရာယ်များ၏ ၇၃ ရာခိုင် နှုန်းသည် မီးဘေး၊ ၁၁ ရာခိုင်နှုန်း သည် ရေဘေး၊ ၁၂ ရာခိုင်နှုန်းသည် လေပြင်းမုန်တိုင်းဘေးနှင့်အခြား ၄ ရာခိုင်နှုန်းမှာ မြေငလျင်လှုပ်ခြင်း၊ ဆူနာမီနှင့် မြေပြိုခြင်းတို့ဖြစ်ကြောင်း သိရသည်။

ထို့အတွက် သဘာဝဘေး အန္တရာယ်များအား လျှော့ချကာ ကွယ်နိုင်ရန်နှင့် ပြန်လည်ထူထောင် ရေးလုပ်ငန်းများလျင်မြန်စွာဆောင် ရွက်နိုင်ရန်အတွက် ၂ဝ၁၁ ခုနှစ် မြန် မာနိုင်ငံ သဘာဝဘေးအန္တရာယ် ကာကွယ် စောင့်ရှောက်ရေးအဖွဲ့ နှင့် အမျိုးသားရှာဖွေကယ်ဆယ်ရေး ကော်မတီတို့ကို ဖွဲ့စည်းခဲ့သည့် အပြင် ဘေးအန္တရာယ်လျော့ပါးရေး လုပ်ငန်း စီမံချက်ကိုပါ ရေးဆွဲကာ ဆောင်ရွက်လျက်ရှိကြောင်း တရား ဝင်ထုတ်ပြန်ထားသည့် စာတမ်းနှင့် စာအုပ်များအရ သိရသည်။ ထိုသို့ ဆောင်ရွက်ရာတွင် တိုင်းဒေသကြီး နှင့် ပြည်နယ်အဆင့်များသာမက ခရိုင်၊ မြို့နယ်၊ ကျေးရွာအုပ်စုအဆင့် အထိ သဘာဝ ဘေးအန္တရာယ် ကာကွယ်စောင့်ရှောက်ရေးအဖွဲ့များ အားဖွဲ့စည်း၍ ဆောင်ရွက်သွားမည် ဖြစ်ကြောင်း လူမှုဝန်ထမ်း၊ ကယ် ဆယ်ရေးနှင့် ပြန်လည်နေရာချထား ရေးဝန်ကြီးဌာနမှ အဆင့်မြင့်အရာ ရှိတစ်ဦးက ပြောသည်။

 ”လူ့အသက် ဆုံးရှုံးမှုတွေ၊ အသက်မွေးဝမ်းကျောင်း လုပ်ငန်း တွေနဲ့ ရရှိပြီးသား ဖွံ့ဖြိုးမှု အရှိန် အဟုန်ကို အကာအကွယ်ပေးနိုင် ပြီး ပိုဘေးကင်းလုံခြုံတဲ့ သဘာဝ ဘေး အန္တရာယ်တွေကနေ ခံနိုင်ရည် ရှိတဲ့ မြန်မာနိုင်ငံ ဖြစ်လာစေဖို့ ရည်ရွယ်ပြီး သဘာဝဘေးအန္တရာယ် လျော့ပါးရေး လုပ်ငန်းစီမံချက်ကို ဝန်ကြီးဌာန ၁၃ ခုအပြင်ကုလသမဂ္ဂ အဖွဲ့အစည်းတွေ၊ NGOအဖွဲ့ အစည်းတွေနဲ့ ပူးပေါင်းရေးဆွဲထား တာ။ ဒီစီမံကိန်းမှာ အကြမ်းအား ဖြင့် ကဏ္ဍ ၇ ခု ပါဝင်တယ်။ အဲဒီ ကဏ္ဍ ၇ ခုအောက်မှာမှ လုပ်ငန်း စီမံ ကိန်း စုစုပေါင်း ၆၅ ခုရှိတယ်။ ဒါပေမဲ့ ဒီစီမံကိန်းတွေကိုဆောင် ရွက်တဲ့နေရာမှာ ဘဏ္ဍာရေးအခြေ အနေတွေကြောင့် အားလုံးကိုချက် ချင်း အကောင်အထည်ဖော်ဖို့ မလွယ်ကူတဲ့အတွက် တစ်ဆင့်ချင်း နှစ်အလိုက်ဆောင်ရွက်သွားမယ်” ဟု ၄င်းက ဆိုသည်။

 စီမံကိန်း၏ ကဏ္ဍများစွာအနက် အချို့ကို လတ်တလော ဆောင် ရွက်လျက်ရှိပြီး အများအားဖြင့် မြန်မာနိုင်ငံ၌ ကျရောက်လေ့ရှိသော သဘာဝဘေး ကိုးမျိုးအနက် မုန်တိုင်းဘေး၊မီးဘေး၊ရေဘေး၊  ဆူနာ မီဘေးနှင့် မုန်တိုင်းဒီရေလှိုင်းဘေး တို့အား ကြိုတင်ခန့်မှန်းနိုင်ရေးနှင့် ပြည်သူလူထုသို့ အချိန်မီ အသိပေး အကြောင်းကြားနိုင်ရေး အတွက် ပြည်တွင်းပြည်ပ အဖွဲ့အစည်းများ နှင့်ပူးပေါင်း၍ ခေတ်မီရေဒါများ တပ်ဆင်ခြင်း၊ ကြိုတင် ဇာတ်တိုက် လေ့ကျင့်ခြင်းများအား ပြုလုပ်နိုင်ပြီ ဖြစ်ကြောင်း၊ ထိုသို့ကြိုတင် အသိ ပေးမှုစနစ်နှင့်အရေးပေါ် သဘာဝ ဘေးတုံ့ပြန်ရေးအစီအစဉ်များ ပြု လုပ်နိုင်ခဲ့သည့်အတွက် ၂ဝ၁ဝခုနှစ် တွင် မြန်မာနိုင်ငံသို့ ဝင်ရောက် တိုက်ခတ် ခဲ့သည့် ဂီရိမုန်တိုင်းမှာ နာဂစ်မုန်တိုင်းကဲ့သို့ ပြင်းထန်ခဲ့ သော်လည်း အသေအပျောက်နှင့် ပျက်စီးဆုံးရှုံးမှု နည်းပါးခဲ့ရခြင်း ဖြစ်သည်ဟု မီးသတ်ဦးစီးဌာနမှ ညွှန် ကြားရေးမှူး ဦးသင်းဌေးရွှေက ဆိုသည်။

သို့ရာတွင် အခြားသော နိုင်ငံ များနှင့် နှိုင်းယှဉ်ပါက မြန်မာနိုင်ငံ ၏  သဘာဝဘေးအန္တရာယ် လျှော့ ချရေး လုပ်ငန်းများမှာ လိုအပ်ချက် များစွာ ရှိနေသေးသည်ဟု ၄င်းက   ပြောသည်။ ”အဓိက က သဘာဝ ဘေးအန္တရာယ် တစ်ခုခု ကျရောက် တော့မယ်ဆိုရင် လူထုကို အချိန်မီ ကြိုတင် သတိပေးနိုင်ဖို့က အရေး ကြီးသလို လူထုကလည်း လိုက်နာဖို့ လိုတယ်။နာဂစ်မှာတုန်းက ကြိုတင် သတိပေးချက်ထုတ်ခဲ့ပေမယ့် လူ ထုကမသိတာ၊ မလိုက်နာတာတွေ ကြောင့် မြန်မာနိုင်ငံမှာ အဆိုးရွား ဆုံး အခြေအနေနဲ့ ရင်ဆိုင်ခဲ့ရတာ။ အခုကျတော့ လူထုက သဘာဝ ဘေးနဲ့ပတ်သက်လာရင် တော်တော် လေး အသိရှိလာတယ်။ ဒါပေမဲ့ သဘာဝဘေးကို ကြိုတင်အသိပေး လို့ရတာရှိပေ မယ့် ကြိုတင်အသိပေး လို့ မရတဲ့ငလျင်လို၊ မြေပြိုတာလို ဟာမျိုးဆိုရင်တော့ ကြိုတင်ကာ ကွယ်ရေးအတွက်ပြင်ဆင် ဆောင် ရွက်ထားတာက နည်းနေသေး တယ်” ဟု ၄င်းက ပြောသည်။

လိုအပ်ချက်များ ရှိနေဆဲ ဖြစ် သော်လည်း အစိုးရနှင့် သက်ဆိုင် ရာ ဌာနနှင့်အဖွဲ့အစည်းများ အနေ ဖြင့် ဒီအတိုင်း ထိုင်နေကြခြင်းတော့လည်း မဟုတ်ပါ။ ကျရောက်နိုင်သော သဘာဝ ဘေးအန္တရာယ်၊ ထိခိုက်ခံရနိုင်မှုနှင့် ဆုံးရှုံးနိုင်မှု ဆန်းစစ်အကဲဖြတ်ရေး ကဏ္ဍ၊ သဘာဝ ဘေးအန္တရာယ် အမျိုးမျိုးအတွက် ကြိုတင် သတိ ပေးခြင်းစနစ်များထူထောင် ဆောင် ရွက်ရေးကဏ္ဍ၊ အမျိုးသားအဆင့်၊ တိုင်းဒေသကြီး/ ပြည်နယ်၊ ခရိုင်နှင့် မြို့နယ်အဆင့်များတွင် သဘာဝ ဘေးအန္တရာယ် အတွက် ကြိုတင် ပြင်ဆင်ရေးနှင့် တုံ့ပြန်ဆောင်ရွက် ရေးကဏ္ဍ၊ ဖွံ့ဖြိုးတိုး တက်ရေး လုပ်ငန်းစဉ်များတွင် သဘာဝဘေး အန္တရာယ်ကြောင့် ဆုံးရှုံးနိုင်ခြေ လျော့ပါးရေး လုပ်ငန်းများ ပါဝင်စေ ရေးကဏ္ဍ၊ ရပ်ရွာအခြေပြု သဘာဝ ဘေးအန္တရာယ် ကြိုတင်ပြင်ဆင်ရေး နှင့် ဆုံးရှုံးနိုင်ခြေ လျော့ပါးရေးကဏ္ဍနှင့်သဘာဝဘေးအန္တရာယ်နှင့် ပတ် သက်၍ ပြည်သူလူထုအား အသိ ပညာပေးခြင်း၊ လေ့ကျင့်သင်တန်း ပေးခြင်း စသည့်ကဏ္ဍများ ပါဝင် သည်။ သဘာဝဘေးအန္တရာယ် လျော့ပါးရေးစီမံချက်အရ စွမ်းနိုင် သမျှ လုပ်ဆောင်နေမှုများ ရှိသည် ကိုလည်းငြင်းမရ။ သို့သော် အသံ တိတ်လူသတ်သမားဟုပညာရှင်များ သုံးနှုန်းနေသည့် ငလျင်အန္တရာယ် အတွက်မူ ပြည်သူလူထု အား အသိ ပညာဖြန့်ဝေနိုင်မှု၊ ဇာတ်တိုက် လေ့ကျင့်မှုနှင့် ကြိုတင်ကာကွယ် ရေးအတွက်ပြင်ဆင်မှုများ ဆောင် ရွက်နိုင်မှုမရှိသေးဟု သဘာဝဘေး အန္တရာယ်ဆိုင်ရာ ကျွမ်းကျင်ပညာ ရှင်များက သုံးသပ်ထားသည်။

     မြန်မာနိုင်ငံ ငလျင်ကော်မတီ အတွင်းရေးမှူး ဦးစိုးသူရထွန်းက ”ငလျင်နဲ့ပတ်သက်လို့ ပညာပေး နိုင်မှု အတိုင်းအတာက တစ်နိုင်ငံ လုံးအနေနဲ့ ၂ဝ ရာခိုင်နှုန်းတောင် မရှိသေးဘူး။ အကယ်၍များ ရန် ကုန်နဲ့ကီလိုမီတာ ၃ဝ သာကွာဝေး တဲ့စစ်ကိုင်းပြတ်ရွေ့ငလျင်သာ လှုပ် ခဲ့မယ်ဆိုရင် နုန်းတင်မြေနုများတဲ့ ရန်ကုန်အရှေ့ပိုင်းေ ဒသတွေဖြစ်တဲ့ ဒဂုံဆိပ်ကမ်း၊ ဒဂုံအရှေ့၊ တောင်ဥက္ကလာ၊ မြောက်ဥက္ကလာ၊ ရန်ကင်းနဲ့ မြစ်ကမ်းနဲ့ နီးတဲ့နေရာတွေ ဖြစ်တဲ့ ကျောက်တံတား၊ လမ်းမတော်၊ လသာ၊ ဗိုလ်တထောင်၊ ကြည့်မြင်တိုင်၊ ပုဇွန်တောင်စတဲ့ မြို့နယ်တွေက ငလျင်ဒဏ်ခံရနိုင်ခြေ ပိုများတယ်”ဟု ဆိုသည်။ တကယ်တော့ ငလျင်အကြောင်း နှင့်သတင်းများက စာမျက်နှာများ ပေါ်တွင် မြင်တွေ့နေကျဖြစ်သည်။ သို့သော် ထိမှ နာတတ်သည့် သဘာဝ အရ အလေးထားမှုနှင့် လေ့လာမှု အားနည်းခဲ့ကြသည်ကို ငြင်းမရပါ။ အကယ်၍ သဘာဝဘေးအန္တရာယ် စိန်ခေါ်မှုတစ်ခုခုသာ ရှိခဲ့ပါမူ အခက်အခဲနှင့် ရင်ဆိုင်ကြရမည်မှာ မလွဲပါ။

”ငလျင်လှုပ်ရင် အရင်က ခုံ အောက်မှာဝင်ပုန်းရင် ကာကွယ် နိုင်တယ်လို့ပြောပေမယ့် ဒီနေ့ခေတ် အနေအထားအရတော့ မကာကွယ် နိုင်ဘူးလို့ ပြောရမှာပဲ။ ဘာေ ကြာင့် လဲဆိုတော့ မက္ကဆီကို နိုင်ငံက ကျောင်းတစ်ကျောင်းမှာ ငလျင်လှုပ် တဲ့အချိန် ကလေးတွေကလွတ်မယ် ထင်ပြီး ခုံအောက်ဝင်ပုန်းလို့ကလေး တော်တော် များများ   သေကျေခဲ့ရတဲ့ သာဓကတွေရှိတယ်။ မြန်မာနိုင်ငံ လိုအနေအထားမျိုးနဲ့ကျတော့ အ ထပ်မြင့်တိုက်တွေမှာ နေတဲ့သူတွေ အနေနဲ့ ငလျင်လှုပ်ချိန်မှာ အ ဆောက်အအုံ နဲ့ ဝေးရာမြေပြင်မှာ သွားနေမှပဲ လွတ်နိုင်မယ်။ ဂျပန် မှာကတော့ ငလျင်လှုပ်တဲ့အချိန် ပြည်သူတွေ ပုန်းခိုရှောင်တိမ်းနိုင်ဖို့ ပန်းခြံတွေမှာ ငလျင်ဘေးကာကွယ် ရေးအ စီအမံတွေလုပ်ထားတာရှိ တယ်။ ကျွန်တော်တို့ရန်ကုန်မှာ တော့ အထပ်မြင့်အဆောက်အအုံ တွေများတဲ့အပြင် ငလျင်လှုပ်လာ ခဲ့ရင် ပြည်သူတွေ   ခေတ္တတိမ်း ရှောင်နိုင် မယ့်နေရာမျိုးတွေသတ် မှတ်ပြီး လုပ်ထားတာမျိုးမရှိသေး ဘူး။ ဒါမျိုးတွေလုပ်ဖို့ လိုအပ်နေ တယ်”ဟု မီးသတ်ဦးစီးဌာနမှ ဒုညွှန်ကြားရေးမှူး ဦးသိန်းထွန်းဦးက ပြောပါသည်။

   ထို့အပြင် သဘာဝဘေးအန္တ ရာယ်ကျရောက်ပါက ရှာဖွေကယ် ဆယ်ရေးလုပ်ငန်းများ ဆောင်ရွက် နိုင်ရန်အတွက် မြို့နယ်တိုင်း၌ အရန်မီးသတ်နှင့်ကြက်ခြေနီတပ်ဖွဲ့ ဝင်များပါဝင်သော သဘာဝဘေး အန္တရာယ် ကာကွယ်ရေးအဖွဲ့များ ကို လူအင်အား ၅ဝ ဦးစီဖြင့် ဖွဲ့ စည်းထားသော်လည်း ခေတ်မီရှာ ဖွေ ကယ်ဆယ်ရေးပစ္စည်းများလို အပ်ခြင်း၊အရေးပေါ်သယ်ယူပို့ဆောင် ရေးယာဉ်များ နည်းပါးခြင်းနှင့် စေ တနာ့ဝန်ထမ်းလုပ်အား ပေးပြည်သူ များပူးပေါင်းပါဝင်မှု နည်းပါးခြင်း ပြဿနာများကို ရင်ဆိုင် ကြုံတွေ့ နေရသည်ဟု ၄င်းကဆိုသည်။ သဘာဝဘေးကား ရှောင်ရှား ၍မရ။ ဖြစ်ပေါ်လာလျှင် ဆုံးရှုံးမှု အနည်းဆုံးဖြစ်စေရန်အတွက်သာ ဆောင်ရွက်နိုင်သော်လည်း ထိုသို့ ဆုံးရှုံးမှု နည်းပါးစေရေး နှင့် ကာကွယ် တားဆီးရေး လုပ်ငန်းများအား အောင်မြင်စွာ ဆောင်ရွက်နိုင်ရေးမှာ ပို့ဆောင်ဆက်သွယ်ရေး၊ အရေး ပေါ်စီမံခန့်ခွဲမှု၊ ကြိုတင်သတိပေးရေး၊ ပြန်လည်ထူထောင်ရေးနှင့် ရှာဖွေကယ်ဆယ်ရေးလုပ်ငန်းများမှာ များစွာအရေးပါသည်ဟုသိရသည်။

”တရုတ်နိုင်ငံ စီချွမ်မှာ ငလျင် လှုပ်တဲ့အချိန်မှာ တကယ်သဘာဝ ဘေးဖြစ်တဲ့နေရာနဲ့ ပေကျင်းမှာရှိ တဲ့ သဘာဝဘေး ကာကွယ်ရေး ဗဟိုအဖွဲ့တို့က လုံးဝဆက်သွယ်   ရေးမပြတ်တဲ့အပြင် ဗဟိုက လှမ်း ပြီးစီမံကွပ်ကဲနိုင်ခဲ့တဲ့အတွက် လျင် လျင်မြန်မြန်ကယ်ဆယ်ရေးတွေ ဆောင်ရွက်နိုင်ခဲ့တယ်။ ပို့ဆောင် ရေးဆိုလည်း ထိုနည်းတူပဲ။   မြန်မာ နိုင်ငံမှာကျတော့ ၂ဝ၁၁ ခုနှစ်က ပခုက္ကူရေဘေးနဲ့ကြုံတဲ့အခါ လမ်း ပန်းဆက်သွယ်ရေးက မကောင်း တော့ ကယ်ဆယ်ရေး အဖွဲ့တွေ ချက်ချင်းလွှတ်ပေမယ့်   နောက်ကျမှ ရောက်တာတို့၊ ဆက်သွယ်ရေးတွေ ပြတ်တောက်သွားတာမျိုးတို့ ကြုံခဲ့ ရတယ်။ နောက်တစ်ခါ ရှာဖွေကယ် ဆယ်ရေးပစ္စည်း အလုံအလောက်  မရှိတာမျိုး၊ စားနပ်ရိက္ခာ အခက် အခဲဖြစ်တာတွေပါကြုံခဲ့ရတယ်” ဟု ဦးသိန်းထွန်းဦးက ပြောသည်။ငလျင်ကော်မတီ အတွင်းရေး မှူး ဦးစိုးသူရထွန်း ကလည်း ”နောက်တစ်ချက်က ရန်ကုန်မြို့ပေါ် မှာ ငလျင်ဒဏ်ခံနိုင်တဲ့ အဆောက် အအုံအရေအတွက်က အင်မတန် နည်းတဲ့အပြင် ၁၉၉၉ ခုနှစ်ကနေ ၂ဝဝဝ ခုနှစ်အကြား ဆောက်ထား တဲ့ကန်ထရိုက် တိုက်အများစုက လည်း ဖြစ်ကတတ်ဆန်း ဆောက် ထားတာဖြစ်တဲ့အတွက် ငလျင်လှုပ် တာနဲ့ မြေကျွံဝင်တာ၊ ပြိုကျနိုင် တာတွေဖြစ်နိုင်တယ်။ ဒါ့အပြင် အခု နောက်ပိုင်း မြို့ထဲမှာ အထပ် မြင့်အဆောက်အအုံ ဆောက်ရင် ကားပါကင်ထည့်ဆောက်ရမယ်ဆို တဲ့အချက်ပဲ။ တချို့က မြေနေရာ ကျဉ်းကျဉ်းလေးမှာ အထပ်မြင့်တိုက် ဆောက်တဲ့ အခါကျတော့ ကားပါ ကင်ကိုမရ ရအောင် ထည့်ဆောက် တဲ့အတွက် အဆောက်အအုံ အောက်ခြေပိုင်းမှာ ခိုင်ခံ့မှုနည်း တာတွေ ရှိနေတယ်။

ဒီလို အဆောက်အအုံမျိုး ဟာ ဘူမိဗေဒ သဘောအရ ငလျင်လှုပ်တဲ့အချိန် မှာ အောက်ခြေပိုင်းခံနိုင်မှုနည်းတဲ့ အတွက် ပြိုကျနိုင်တယ်”ဟု ပြော သည်။အတိတ်တွင် ကျန်နေရစ်ခဲ့ သော နာဂစ်က လူပေါင်း တစ်သိန်း ကျော်ကို အသက်နုတ်ယူသွားခဲ့ သလို လူဦးရေ ၂ ဒသမ ၄ သန်း ကျော်ကို အိုးမဲ့အိမ်မဲ့ဖြစ်ပွား၍ ကျပ်ငွေ သန်းပေါင်း ၁၁ ဒသမ ၇ ထရီလျံကိုဆုံးရှုံးေ စခဲ့သည့်သာဓက ကိုကား မြန်မာနိုင်ငံသားတိုင်း ယနေ့အထိ မေ့ပျောက်နိုင်ခြင်း မရှိ သေး။ နာဂစ်နည်းတူ နာဂစ်ထက် ပိုမို အဖျက်စွမ်းအားကြီးသော စန္ဒီ ဆူပါတိုင်ဖွန်း မုန်တိုင်းကြီး အမေရိ ကန်နိုင်ငံသို့ဝင်ရောက် တိုက်ခတ် ချိန်တွင်မူလူ ၁ဝဝ ကျော်သာ သေ ဆုံးခဲ့သည်။အဘယ်ကြောင့် အသေ အပျောက်နှင့် အပျက်အစီးဆုံးရှုံးမှု နည်းခဲ့ရသည်ကို မေးခွန်းထုတ်ခြင်း ထက်အမေရိကန်အစိုးရ၏ သဘာဝ ဘေးအန္တရာယ် ကြိုတင်ကာကွယ် ရေး အစီအစဉ်များမှ အတုယူနိုင် သည်များ၊ လုပ်ဆောင်ဖွယ် ရာများ ကို ယူကြရန်သာ ဖြစ်သည်။

ဂျပန် ဆူနာမီငလျင်ဘေး၊ ထိုင်းနိုင်ငံ၏ရေကြီးမှု၊ အီတလီ နိုင်ငံ၏ ငလျင်လှုပ်ခတ်မှုနှင့် အမေ ရိကန်နိုင်ငံ၏မုန်တိုင်းအန္တရာယ်တို့ က မာယာလူမျိုးတို့၏ ၂ဝ၁၂ ခုနှစ် တွင်သဘာဝဘေးကြောင့် ကမ္ဘာ ပျက်မည်ဆိုသည့် ဟောကိန်းများ အပေါ်အနည်းငယ်တော့ အာရုံထွေ ပြားစေပါသည်။အနာဂတ်သည် မမြင်နိုင်၊ မနက်ဖြန်ဆိုသည်ကရော မည်မျှ လောက်သေချာမှုရှိသည် ဆိုခြင်း ကို ယတိပြတ်မပြောနိုင်။ မြေ၊ ရေ၊ လေ၊ မီးဆိုသည့် ဓာတ်ကြီးလေးပါး ဖောက်ပြန်မှုကြောင့်   ဖြစ်ပေါ်လာရ သည့်သဘာဝဘေး အန္တရာယ်ဟူ သည်က အင်အားကြီး နိုင်ငံဟူ၍ လည်းမကြောက်၊ ဖွံ့ဖြိုးစနိုင်ငံဟူ၍ လည်း မညှာ။ ဘွာခတ် ၍မရသော ကစားပွဲတစ် ခုကဲ့သို့ပင် ဖြစ်နေပေသည်။

၆။ မုန်တိုင်းတိုက်ခတ်ခြင်း

ဆိုင်ကလုံး မုန်တိုင်းများသည် လေပြင်းမွှေနှောက်တိုက်ခတ်ခြင်း၊ မိုးသည်းထန်စွာ ရွာသွန်းခြင်းနှင့် မြင့်မားသော လှိုင်းလုံးများ ကမ်းပေါ်သို့ တက်ရောက်လာခြင်းများကြောင့် အဖျက်စွမ်းအား ပြင်းထန်သည်။ ထို့ပြင် ဘင်္ဂလားပင်လယ်အော်၏ မြောက်ဖက်ရှိ နိုင်ငံများ၏ ကမ်းခြေတွင် ပိုမိုပြင်းထန်စွာ တိုက်ခတ်လေ့ ရှိသည်။ အတိတ်တွင် တိုက်ခတ်ခဲ့သော မုန်တိုင်းများ ၂၄ ခု ရှိသည့်အနက် ၂၁ ခုမှာ ကြီးမားသော ဆိုင်ကလုံးမုန်တိုင်းများ ဖြစ်ပြီး လူ့အသက်ပေါင်း ၁၀၀၀၀ ကျော်ကို သေကျေ ပျက်ဆီးစေခဲ့သည်။

[](http://popularmyanmar.com/mpaper/wp-content/uploads/2012/11/000_Hkg54958032.jpg)

၂၀၁၁ ခုနှစ် အောက်တိုဘာကဖြစ်ပွားခဲ့သော ကုန်းတွင်းမုန်တိုင်းကြောင့်

ရေကြီး၍ ပခုက္ကူမြို့ ရွှေချောင်းတံတား ပြိုကျခဲ့သည်

မှတ်တမ်းဟောင်းများအရ သဘာဝဒီရေနှင့် မုန်တိုင်း လေများကြောင့် ဖြစ်ပေါ်လာသော လှိုင်းလုံးများသည် အမြင့်ပေ ၁၃ မီတာအထိ မြင့်မားကြောင့် လေ့လာတွေ့ရှိရသည်။ ပင်လယ်ကွေ့ ရေတိမ်ပိုင်းတွင် မြေမျက်နှာသွင်ပြင်မှာ ပြား၍ ကွေ့ကောက်နေခြင်း၊ ဒီရေမြင့်မားခြင်း၊ လူနေထူထပ်ခြင်း၊ လူမှုစီးပွားရေး အခြေအနေကောင်းများ ရှိခြင်း၊ သဘာဝဘေးအန္တရာယ်ကို သိရှိနားလည်မှု အားနည်းခြင်း၊ ပြင်ဆင်ထားရှိမှု မရှိခြင်းများသည် ဆိုင်ကလုံး မုန်တိုင်းဘေးရန် အား ပိုမိုခံစားရစေသော ပြဿနာရပ်များသဖွယ် ဖြစ်နေပေသည်။

မုန်တိုင်းကြောင့် လူအမြောက်အများ သေကြေပျက်ဆီးခြင်းမှ ကာကွယ်ရန် တစ်ခုတည်းသော ဖြစ်နိုင်ခြေရှိသည့် နည်းလမ်းမှာ မုန်တိုင်း သတိပေးချက် ရရှိသည်နှင့် တစ်ပြိုင်နက် လူထုအား နှစ်ရက်၊ သုံးရက်ခန့် ယာယီရှောင်တိမ်းနေနိုင်သည့် အမိုးအကာ၊ အစားအသောက်နှင့် ကျန်းမာရေး အထောက်အပံ့များအား ဖန်တီးထားရန်ပင် ဖြစ်သည်။

 မြန်မာနိုင်ငံတွင် သဘာဝဘေးအန္တရာယ် လျော့ပါးရေးအတွက် နည်းပညာ အကူအညီများ ပေးသွားမည်ဟု သဘာဘေးအန္တရာယ် လျော့ပါးရေး လုပ်ငန်းများဆိုင်ရာ ကုလသမဂ္ဂ အတွင်းရေးမှူးချုပ်၏ အထူးကိုယ်စားလှယ် မာဂရီတာ ဝါ့ရှစ်ထရွမ် Ms Margareta Wahlstrom ၏ ကြေညာချက် တရပ်တွင် ဖေါ်ပြသည်။  
မစ္စ ဝါ့ရှစ်ထရွမ်သည် မြန်မာနိုင်ငံသို့ ခရီးစဉ် မစမီ ထုတ်ပြန်သည့် သူ၏ ကြေညာချက်တွင် “ ကုလသမဂ္ဂ သဘာဝဘေးအန္တရာယ် လျော့ပါးရေး မဟာဗျူဟာ (UNISDR) အနေဖြင့် အမျိုးသား သဘာဝ ဘေးဒဏ် ကာကွယ်ပြင်ဆင်ရေး ကော်မတီနှင့် ညှိနှိုင်းကာ သဘာဝဘေးအန္တရာယ် ထိခိုက်မူ လျော့ချရေး၊ စီမံခန့်ခွဲရေးတို့အတွက် ဥပဒေများ လုပ်ထုံးလုပ်နည်းများကို တိုးတက်လာအောင် ကူညီပေးနေကြောင်း” ပါရှိသည်။

မစ္စ ဝါ့ရှစ်ထရွမ်၏ မြန်မာပြည် လေးရက်ခရီးစဉ်အတွင်း ဒုသမ္မတ ဦးတင်အောင်မြင့်ဦး၊ ဒုသမ္မတ ဒေါက်တာ စိုင်းမောက်ခမ်း အပါအဝင် သဘာဝ ဘေးအန္တရာယ်ဆိုင်ရာ အစိုးရတာဝန်ရှိ ပုဂ္ဂိုလ်များနှင့် အပြည်ပြည်ဆိုင်ရာ သဘာဝ ဘေးအန္တရာယ် လျော့ပါးရေးနေ့ဖြစ်သော အောက်တိုဘာ ၁၃ ရက်နေ့က နေပြည်တော်တွင် တွေ့ဆုံ ခဲ့သေးသည်။ သဘာဝ ဘေးအန္တရယ်နှင့် ပတ်သက်သည့် ကာကွယ်ရေး နည်းပညာများ၊ အသိပညာ ပေးမှုများကို ဆွေးနွေးရန် မြန်မာနိုင်ငံ ခရီးစဉ်ကို စီစဉ်ရခြင်း ဖြစ်ပါသည်။

“မြန်မာနိုင်ငံသည် အာရှတွင် သဘာဝ ဘေးအန္တရာယ်ကို အများဆုံး ခံရသည့် နိုင်ငံထဲက တနိုင်ငံဖြစ်ပါတယ်”ဟု ကုလသမဂ္ဂ အထွေထွေ အတွင်းရေးမှူးချုပ် မစ္စတာ ဘန်ကီမွန်း၏ သဘာဝ ဘေးအန္တရာယ် ထိခိုက်မှုလျော့ပါးရေး အထူးကိုယ်စားလှယ်၏ ထုတ်ပြန်ချက်တွင် ဖော်ပြထားသည်။ သဘာဝဘေးဒဏ် ခံခဲ့ရသည့် နေရာများတွင် “နဂို အခြေအနေ မရောက်သေးပါဘူး၊ ဂီရိဒေသက ဆည်တာတမံတွေက အကုန်ပျက်စီးသွားပြီဆိုတော့ လယ်သမားတွေ စိုက်ပျိုးရေး လုပ်ငန်း မလုပ်နိုင်တော့ဘူး။ ပြန်လည်း တာမပတ်နိုင်ဘူး၊ ဆည်တွေကို ဖို့ပေးဖို့ လိုအပ်နေပါသေးတယ်” ဟု ဂီရိမုန်တိုင်းသင့် ဒေသတခုဖြစ်သည့် ရခိုင်ပြည်နယ်၊ ပေါက်တောမြို့ရှိ အမတ် ဦးသက်ထွန်းအောင်က ပြောကြားခဲ့သည်။

မစ္စဝါ့ရှစ်ထရွမ်သည် နေပြည်တော်မှအပြန် ဆိုက်ကလုံးဒဏ်သင့် ရန်ကုန်၊ ကွမ်းခြံကုန်း ဒေသသို့ ရောက်ရှိနေခဲ့ပြီး ဒေသခံများ၊ သက်ဆိုင်ရာ အာဏာပိုင်များနှင့် တွေ့ဆုံကာ သဘာဝ ဘေးအန္တာရာယ် ကြိုတင် ကာကွယ်မှုများနှင့် အသိပညာပေး ဆိုင်ရာများကို ဆွေးနွေး လေ့လာခဲ့သည်ဟု ဦးအေးဝင်းက ဆိုသည်။

မြန်မာနိုင်ငံသည် ၂၀၀၈ ခုနှစ်က တိုက်ခတ်ခဲ့သည့် နာဂစ်ဆိုင်ကလုံးကြောင့် ခန့်မှန်းခြေ လူပေါင်း ၁၄၀,၀၀၀ ကျော် သေဆုံးခဲ့ရပြီး လူပေါင်း လေးသိန်းခန့် ထိခိုက် ခံစားခဲ့ရသည့် သဘာဝ ဘေးဒဏ်၊၂၀၁၀ ခုနှစ် အောက်တိုဘာလ အတွင်းကလည်း ရခိုင်ကမ်းရိုးတန်း ဒေသအတွင်း တိုက်ခတ်ခဲ့သည့် ဂီရိမုန်တိုင်းကြောင့် လူ ၄၅ ဦးသေဆုံးပြီး လူ ပေါင်း ၂၆၀,၀၀၀ ခန့် ထိခိုက် ခံစားခဲ့ရသည်။

# အခန်း (၂)

# သဘာဝဘေးအန္တရာယ် မကြုံတွေ့ရသည့် အချိန်တွင် အင်ဂျင်နီယာတပ်ဖွဲ့များအနေဖြင့် ကြိုတင်ပြင်ဆင်ဆောင်ရွက်ခြင်း

၇။ ရှင်းလင်းလွယ်ကူသော အရေးပေါ်အခြေအနေအတွက် စီမံချက်များ ရေးဆွဲထားခြင်း

အင်ဂျင်နီယာတပ်ဖွဲ့များ အဖို့ ပြည်သူများအား ကူညီနိုင်မှု ရှိစေရန် သဘာဝဘေးအန္တရာယ်များ မကြုံတွေ့ရသေးသည့် အချိန်တွင် ရှင်းလင်းလွယ်ကူပြီး တပ်ဖွဲ့ဝင်များသာမက အများပြည်သူတို့ အလွယ်တကူ လိုက်နာ ဆောင်ရွက်နိုင်သည့် အရေးအပေါ် အခြေအနေအတွက် စီမံချက်များ ရေးဆွဲထားရန် လိုအပ်သည်။

ထိုသို့ရေးဆွဲထားသည့် စီမံချက်များကို သဘာဝဘေးအန္တရာယ် အမျိုးအစားအလိုက် ခွဲခြားရေးသားထားရန် လိုအပ်ပေသည်။ ထို့ပြင် ဒေသအလိုက် ထူးခြားသော အခြေအနေများကို ပေါ်လွင်ထင်ရှားအောင် ထည့်သွင်းရေးဆွဲထားရန် လိုအပ်ပေသည်။

ရေဘေးအန္တရာယ် ကြိုတင်ကာကွယ်ရေး စီမံချက်တွင် ရေဘေး ဖြစ်ပေါ်လာပါက အင်ဂျင်နီယာ တပ်ဖွဲ့ဝင်များနှင့် ပြည်သူများ လုံခြုံစိတ်ချစွာ ခိုလှုံနိုင်ရန် ရေဘေးမှ လွတ်ကင်းနိုင်သည့် အဆောက်အဦများ ကြိုတင် တည်ဆောက်ထားခြင်း၊ ကုန်းမြင့်နေရာများ ကြိုတင် သတ်မှတ်ရွေးချယ်ထားခြင်း၊ စုရပ်နေရာများ ကြိုတင် အသိပေးထားခြင်း၊ လမ်းကြောင်းများ ကြိုတင် ဖောက်လုပ် ပြင်ဆင် သတ်မှတ်ထားခြင်း၊ အရေးကြီး စာရွက်စာတမ်းများ၊ ပစ္စည်းများ ရေမစိုနိုင်အောင် ပလတ်စတစ်ဖြင့် သေချာစွာ ထုပ်ပိုးထားခြင်း၊ ဓာတ်ခဲသုံး ရေဒီယို၊ အဝတ်အစား၊ အစားအစာ၊ ဆေးဝါး၊ သောက်ရေ၊ ဓာတ်မီး၊ မီးခြစ်၊ ဖယောင်းတိုင်၊ ဓာတ်ခဲအပိုများ၊ ဖုန်းများ အားသွင်းရန် power bank များ စသည့် ပစ္စည်းများ အသင့် ဆောင်ထားခြင်း၊ သယ်ယူ ပို့ဆောင် သွားလာရေးအတွက် လှေ၊ ပဲ့ထောင်၊ မော်တော် စက်သုံးဆီများ အသင့် ဆောင်ထားခြင်းများကို ရေမကြီးမီ ကြိုတင်ပြင်ဆင်သည့်အနေဖြင့် ဆောင်ရွက် ထားသင့်ပေသည်။

မီးဘေးအန္တရာယ် ကာကွယ်ရေး စီမံချက်တွင် မီးဘေးဖြစ်စေနိုင်သော နည်းလမ်းများကို စာရင်းပြုစုကာ တစ်ချက်ချင်းအလိုက် ကာကွယ်နိုင်ရေး စီမံချက် ရေးဆွဲထားရမည် ဖြစ်သည်။ ထို့အပြင် အဆိုပါ စီမံချက်တွင် တပ်ဖွဲ့ဝင်များနှင့် ပြည်သူများကို အသိပညာပေးမည့် အစီအစဉ်များ၊ ဇာတ်တိုက်လေ့ကျင့်မှုများ၊ လက်တွေ့ မီးငြိမ်းသတ်ခြင်း သင်ခန်းစာများကို အရန်မီးသတ်တပ်ဖွဲ့ဝင်များအပါအဝင် မီးသတ်ဦးစီးဌာနနှင့် ပူးပေါင်း၍ ဆောင်ရွက်ရန် စီမံထားရှိရမည်။ အင်ဂျင်နီယာတပ်ဖွဲ့နှင့် အုပ်ချုပ်မှုအောက် ဒေသများရှိ အဆောက်အဦများတွင် မီးသတ်ဆေးဘူးများ အသင့်ဆောင်ထားရန် စီမံထားရမည်။ သစ်တောများ ရှိပါက တောမီးစောင့်ကြည့်ရေး အဖွဲ့များ ဖွဲ့စည်းကာ မျှော်စင်များ တည်ဆောက်၍ တောမီးလောင်သည်နှင့် တပြိုင်နက် အချက်ပေး၍ ငြိမ်းသတ်နိုင်စေရန် စီမံရေးဆွဲထားရမည်။

မိမိတို့ အုပ်ချုပ်မှုအောက်ရှိ တပ်၊ ကျေးရွာ၊ ရပ်ကွက်များအတွင်း မီးသတ်ကားများ လွယ်ကူစွာ ဝင်ထွက်သွားလာနိုင်စေရန် လမ်းများ ဖောက်လုပ်ထားရမည်။ မီးလောင်ပါက အလွယ်တကူ မီးမကူးစက်နိုင်စေရန် မီးတားလမ်းများကို မီးသတ်ဦးစီးဌာန၏ အကြံပြုချက်အတိုင်း တိကျစွာ ဖောက်လုပ်ထားရမည်။ မီးလောင်ပါက အရေးပေါ်ငြိမ်းသတ်နိုင်ရန် မီးချိတ်၊ မီးကပ်၊ သဲပုံး၊ ရေပုံးများကို အိမ်တိုင်း စနစ်တကျ ထားရှိစေရန် ကြပ်မတ် ဆောင်ရွက်ရမည်။ မီးသတ်ကားများ ရေစုပ်ယူနိုင်ရန် ရေပိုက်ခေါင်းများ၊ ရေကန်များ စနစ်တကျ တည်ဆောက်ပေးထားရမည်ဖြစ်သည်။ အင်ဂျင်နီယာ တပ်ဖွဲ့အနေဖြင့် တပ်ဖွဲ့တွင်းနှင့် မိမိတို့ အုပ်ချုပ်မှုအောက်ရှိ ဒေသများတွင် လျှပ်စစ်ဓာတ်အား သွယ်တန်းထားရှိမှု၊ အသုံးပြုမှုတို့ကို စနစ်တကျ ရှိမရှိ၊ ဝါယာကြိုးများ ဟောင်းနွမ်း ပေါက်ပြဲခြင်း ရှိမရှိတို့ကို စစ်ဆေး၍ ပြင်ဆင် သွယ်တန်းစေခြင်းများ ပြုလုပ်ထားရမည် ဖြစ်ပါသည်။ အရေးကြီး စာရွက်စာတမ်းနှင့် ပစ္စည်းများကို ဦးစားပေးအဆင့် ကြိုတင် သတ်မှတ်ပေးထားပြီး အလွယ်တကူ ရွေ့ပြောင်းနိုင်စေရန် စီမံထားရှိရမည်။

ငလျင်ဘေးအန္တရာယ် ကြိုတင်ကာကွယ်ရေး စီမံချက်တွင် အင်ဂျင်နီယာတပ်ဖွဲ့နှင့် အုပ်ချုပ်မှုအောက်ရှိ ဒေသများမှ အထပ်မြင့်အဆောက်အဦများ၊ ငလျင်ဒဏ်ခံနိုင်ရည် မရှိသည့် အဆောက်အဦများကို စစ်ဆေး၍ မွမ်းမံပြင်ဆင် အားဖြည့်ခြင်း၊ မှတ်ပုံတင်ခြင်းများ ပြုလုပ်ထားရမည် ဖြစ်ပါသည်။ ထို့ပြင် မိမိတို့ တပ်ဖွဲ့ဝင်များနှင့် ပြည်သူများအား ငလျင်လှုပ်ပါက လုပ်ဆောင်ရမည့် အချက်များ၊ ထွက်ပြေး ပုန်းခိုမည့် နေရာများကို အတိအကျ သတ်မှတ် ပညာပေးခြင်းများ ပြုလုပ်နိုင်ရန် ထည့်သွင်း ရေးဆွဲထားရမည် ဖြစ်ပါသည်။ ငလျင်သတင်းကို တိုင်းတာ သိရှိပါက အမြန်ဆုံးသတင်းရယူနိုင်ရန် သက်ဆိုင်ရာ ဌာနများနှင့် ဆက်သွယ် ဆောင်ရွက်ထားခြင်း၊ ပြည်သူလူထုအား အမြန်ဆုံး သတင်းပေးပို့နိုင်ရန် စီမံရေးဆွဲထားရမည်။ သို့ရာတွင် ငလျင်လှုပ်ခြင်းကို ကြိုတင်ခန့်မှန်းရန် ခက်ခဲသဖြင့် တစ်ဦးချင်း နားလည်သဘောပေါက်စေရန် ပညာပေးခြင်းလုပ်ငန်းကို အလေးအနက်ထား ဆောင်ရွက်သွားရမည် ဖြစ်ပါသည်။

မုန်တိုင်းအန္တရာယ် ကြိုတင်ကာကွယ်ရေး စီမံချက် ရေးဆွဲရာတွင် မုန်တိုင်းသတင်း ကြိုတင်ခန့်မှန်းချက်များ အချိန်နှင့် တပြေးညီ ရရှိနိုင်ရေးအတွက် မိုးလေဝသနှင့် ဇလဗေဒ ညွှန်ကြားမှု ဦးစီးဌာနနှင့် ချိတ်ဆက်ကာ ကြိုတင် စီစဉ်ထားရှိရမည် ဖြစ်သည်။ ရရှိလာသော မုန်တိုင်း သတင်းများကို ပြည်သူများအား အမြန်ဆုံး သတင်းပေးပို့နိုင်ရန် စီမံဆောင်ရွက်ထားရမည် ဖြစ်ပါသည်။ မုန်တိုင်းကြောင့် လူအမြောက်အများ သေကြေပျက်ဆီးခြင်းမှ ကာကွယ်ရန် တစ်ခုတည်းသော ဖြစ်နိုင်ခြေရှိသည့် နည်းလမ်းမှာ မုန်တိုင်း သတိပေးချက် ရရှိသည်နှင့် တစ်ပြိုင်နက် လူထုအား နှစ်ရက်၊ သုံးရက်ခန့် ယာယီရှောင်တိမ်းနေနိုင်သည့် အမိုးအကာ၊ အစားအသောက်နှင့် ကျန်းမာရေး အထောက်အပံ့များအား ဖန်တီးထားရန်ပင် ဖြစ်သည်။ ထို့ကြောင့် မုန်တိုင်းဒဏ်ခံ အဆောက်အဦများကို ကြိုတင်တည်ဆောက်ထားခြင်းဖြင့် ထိရောက်စွာ ကာကွယ်နိုင်မည် ဖြစ်ပါသည်။ ထို့ကြောင့် ဆိုင်ကလုံးမုန်တိုင်းဒဏ် ခံရနိုင်ဖွယ်ရှိသော ကမ်းရိုးတန်း ဧရိယာ တစ်လျောက် ဆိုင်ကလုံးဒဏ်ခံ အဆောက်အအုံများ တည်ဆောက်ရေးသည် အဓိက လုပ်ငန်းတာဝန်တစ်ခု ဖြစ်လာပေသည်။ ကမ်းရိုးတန်းတစ်လျောက်တွင် လေတိုက်နှုန်းမှာ တစ်စက္ကန့်လျင် ၅၀ မီတာနှုန်း (၁၈၀ ကီလိုမီတာ/နာရီ) ခန့်အထိ ရှိနိုင်ပြီး မုန်တိုင်းကြောင့် ဖြစ်ပေါ်သော လှိုင်းလုံးအမြင့်ပေ ၁၂.၈ မီတာခန့်အထိ အမြင့်ဆုံး ရောက်ရှိနိုင်သည်။ လှိုင်းလုံးအမြင့်ပေများသည် နေရာဒေသကို လိုက်၍ အမျိုးမျိုးပြောင်းလဲနိုင်သည်။ ဆိုင်ကလုံးဒဏ်ခံ အဆောက်အအုံများကို ဒီဇိုင်းပြုလုပ်ရာတွင် အဆိုပါအချက်များကိုပါ ထည့်သွင်းစဉ်းစားရန် လိုအပ်ပေသည်။

များသောအားဖြင့် မုန်တိုင်းဒဏ်ခံ အဆောက်အအုံများကို သဘာဝဘေးအန္တရာယ် ကျရောက်နေသည့် အချိန်တိုအတွင်းသာ အသုံးပြုလေ့ ရှိကြသည်။ အဆိုပါ အဆောက်အအုံများ ရေရှည် တည်တံ့ခိုင်မြဲရေးသည် သဘာဝဘေးရန် မကျရောက်ချိန်တွင် ၄င်းတို့ကို အသုံးပြုမှုနှင့် ပြုပြင်ထိန်းသိမ်းမှုများအပေါ်တွင် များစွာ မူတည်နေပေသည်။ ထို့ပြင် မုန်တိုင်းဒဏ်ခံ အဆောက်အအုံများကို ငွေကြေးမြောက်များစွာ အကုန်အကျခံ၍ တည်ဆောက်ထားရသောကြောင့် အခြားကိစ္စရပ်များတွင် အသုံးပြုခြင်းဖြင့် အဆောက်အအုံကို ဂရုစိုက်ရာလည်း ရောက်မည်ဖြစ်သည်။ ထိုသို့ အသုံးပြုရန် အကြံပြုချက်မျိုးစုံကို ပညာရှင်များက တင်ပြထားကြသည်။ ဥပမာအနေဖြင့် အထက်တန်းကျောင်းများနှင့် လူမှုရေးအဖွဲ့အစည်းရုံးများအဖြစ် အဆိုပါ အဆောက်အအုံများကို အကျိုးရှိစွာ အသုံးချနိုင်ပြီး အရေးပေါ်အခြေအနေ ဖြစ်ပေါ်လာသည့် အခါ၌လည်း အခက်အခဲမရှိ အသုံးပြုနိုင်မည် ဖြစ်သည်။ ကျား နှင့် မ အိမ်သာများကို ခွဲခြား၍ ထည့်သွင်း တည်ဆောက်ခြင်းအားဖြင့်လည်း ပိုမိုအသုံးတည့်စေနိုင်မည် ဖြစ်သည်။ ထိုအချက်များကို အခြေခံ ထည့်သွင်းစဉ်းစား၍ မုန်တိုင်းဒဏ်ခံ အဆောက်အအုံများကို ဒီဇိုင်းပြုလုပ်ရမည် ဖြစ်သည်။

ကမ်းရိုးတန်းတလျောက် ဆိုင်ကလုံး မုန်တိုင်းဒဏ်ခံ အဆောက်အအုံများ တည်ဆောက်ရာတွင် မုန်တိုင်းကျရောက်နိုင်သည့် ဒေသ၏ လူဦးရေအပေါ် မူတည်၍ တည်ဆောက်သင့်သည့် အရေအတွက်ကို တွက်ချက် တည်ဆောက်ရမည် ဖြစ်သည်။ အဆောက်အဦးများ၏ ထိရောက်မှုကို စဉ်းစားရာတွင် အသုံးပြုမည့် လူဦးရေပမာဏ နှင့် တည်ဆောက်ထားသော ဒီဇိုင်နှင့် ဖွဲ့စည်းပုံအပေါ် မူတည်နေပေသည်။

ဆိုင်ကလုံး ဒဏ်ခံ အဆောက်အအုံများသည် မုန်တိုင်းအပြင် ကမ်းရိုးတန်းတစ်လျောက် ကျရောက်တတ်သော သဘာဝဘေးအန္တရာယ်များကို ခံနိုင်ရည်ရှိရန် အထူးလိုအပ်ပေသည်။ သို့မှသာ ၄င်းတို့၏ သက်တမ်း ပိုမိုကြာရှည်မည်ဖြစ်ပြီး အသုံးပိုဝင်ကာ ရင်းနှီးမြှပ်နှံထားရမှုများအတွက်လည်း စီးပွားရေးအရ ထိရောက်မှု ရှိလာမည် ဖြစ်သည်။

အလွန်ခိုင်ခံ့စွာ တည်ဆောက်ထားသော အဆောက်အအုံများသည်ပင် သင့်တော်သော ပြုပြင်မွမ်းမံမှု မရှိလျင် ပျက်ဆီးသွားနိုင်ပေသည်။ အထက်တွင် တင်ပြထားသကဲ့သို့ ဒီဇိုင်းပြုလုပ်စဉ်ကပင် ပုံမှန်အချိန်တွင် အသုံးတည့်သည့် အသုံးပြုမှု တစ်ခုခုအတွက် ရည်ရွယ်တည်ဆောက်ထားခြင်းဖြင့် အဆက်မပြတ် အသုံးပြုမှု ရှိနေမည်ဖြစ်ပြီး သင့်တော်သော ပြုပြင်စောင့်ရှောက်မှုကို ရရှိနိုင်မည် ဖြစ်သည်။

လက်ရှိတည်ဆောက် အသုံးပြုနေသော အဆောက်အအုံများ၏ အတွေ့အကြုံများအရ ဒေသခံလူထု၏ လိုအပ်ချက်နှင့် အမြင်များကို ဒီဇိုင်းပြုလုပ်ရာတွင် ထည့်သွင်းစဉ်းစားခဲ့သော အဆောက်အအုံများကို လူထုက ထိရောက်စွာ အသုံးချလျက်ရှိသည်ကို တွေ့ရှိရသည်။ ထိုနည်းလမ်းသည် လူထုအား ၄င်းတို့သည် မုန်တိုင်းဒဏ်ခံအဆောက်အအုံ၏ ပိုင်ရှင်ဖြစ်သည်ဟူသော စိတ်ဓာတ်နှင့် ဂုဏ်ယူမှုကို ဖြစ်ပေါ်စေသည်။ ဥပမာအားဖြင့် မုန်တိုင်းဒဏ်ခံ အဆောက်အအုံအတွင်း ကျောင်းတစ်ကျောင်း အတွက် လိုအပ်သော အထောက်အကူ ပစ္စည်းများ ပြည့်စုံစွာ ရှိနေသည့် အခါတွင် ၄င်းအား ကျောင်းအဖြစ် အသုံးပြုနိုင်ပေသည်။ ၄င်းအဆောက်အအုံများကို အရေးပေါ်အခြေအနေ အတွက်သာမက ၄င်း၏ ပညာရေးနှင့် ကျန်းမာရေးဆိုင်ရာ အထောက်အကူပြု ပစ္စည်းများ ထည့်သွင်းထားနိုင်မှုကြောင့် ဒေသဖွံ့ဖြိုးတိုးတက်ရေးအတွက်လည်း အသုံးပြုသင့်ပေသည်။

၈။ ဒေသအလိုက် ဆောင်ရွက်ရမည့် နည်းစနစ်များ အထူးစီမံထားရှိခြင်း

ဒေသအလိုက်အနိမ့်ပိုင်းနဲ့ အမြင့်ပိုင်းဒေသတွေမှာရှိသော လူဦးရေစာရင်းများ စုဆောင်းထားရှိရမည် ဖြစ်ပါသည်။ ရေကြီးလျင် ထိခိုက်နိုင်သော ရပ်ကွက်များနှင့် လူဦးရေစာရင်း တွက်ချက်ထားရမည် ဖြစ်ပါသည်။ ကမ်းရိုးတန်းဒေသများတွင် လေမုန်တိုင်းဒဏ်ခံ အဆောက်အဦးများ ဆောက်လုပ်ခြင်း၊ ဒီရေတောများ စိုက်ပျိုးခြင်းများကို ဆောင်ရွက်ပေးကြမည် ဖြစ်ပါသည်။ မီးလောင်လွယ်သော အိမ်ချင်းထိစပ်နေသည့် ဆင်းရဲသား ရပ်ကွက်များကို မီးဘေးအတွက် ကြိုတင်စီမံမှုများ အထူးဆောင်ရွက်ထားခြင်း၊ မီးလောင်ပါက မီးစွဲနေသည့် အမိုးများ အလွယ်တကူ ဖျက်ချနိုင်ရန် စီစဉ်ထားခြင်းများ ပြုလုပ်ရမည် ဖြစ်ပါသည်။ ငလျင်ကြောပေါ်ရှိ ပြည်သူများအား အသိပညာပေးခြင်းကို ကျယ်ပြန့်စွာ ဆောင်ရွက်ထားရန် လိုအပ်မည်ဖြစ်ပါသည်။ ထို့ပြင် မိမိတို့ အရပ်ဒေသရှိ အရပ်ဘက်၊ နယ်ဘက် အဖွဲ့အစည်းများ၊ အရန်မီးသတ်၊ ကြက်ခြေနီနှင့် မီးသတ်ဦးစီးဌာန၊ မိုးလေဝသနှင့် ဇလဗေဒ ညွှန်ကြားမှု ဦးစီးဌာန၊ ကယ်ဆယ်ရေးနှင့် ပြန်လည်နေရာချထားရေး ဝန်ကြီးဌာန အစရှိသော အဖွဲ့အစည်းများကို ကြိုတင်ညှိနှိုင်းဆောင်ရွက်ထားရမည် ဖြစ်ပါသည်။

၉။ ကြိုတင် သတိပေး စနစ်များ တပ်ဆင်ထားရှိခြင်း

****

သမိုင်းတစ်လျောက်တွင် သဘာဝ ဘေးအန္တရာယ်များကြောင့် အသက်အိုးအိမ် စည်းစိမ်ပေါင်းများစွာ မရေမတွက်နိုင်အောင် ပျက်စီးခဲ့ကြရသည်။ စီးပွားရေး လုပ်ငန်းများနှင့် ကောက်ပဲသီးနှံ စားနပ်ရိက္ခာများ ဆုံးရှုံးခဲ့ကြရသည်။ လွန်ခဲ့သော ၃၅ နှစ်တာ ကာလအတွင်း ကမ္ဘာအနှံ့တွင် လူပေါင်း နှစ်သန်းခွဲခန့် သေဆုံးခဲ့ကြရပြီး အမေရိကန် ဒေါ်လာ သန်းထောင့်ငါးရာခန့် ဆုံးရှုံးခဲ့ရသည်။ အဆိုပါ ပျက်ဆီး သေဆုံးမှုများမှာ မြန်မာနိုင်ငံကဲ့သို့သော ဖွံ့ဖြိုးဆဲ နိုင်ငံများတွင် အများဆုံး ဖြစ်သည်။ ဘေးရန်အများစုမှာ သဘာဝနှင့် ရောဂါဘယ တို့ကြောင့် ဖြစ်ပွားခဲ့ရခြင်း ဖြစ်သည်။

ဆုံးရှုံးမှုများ၏ ပမာဏသည် ဘေးရန်တို့ ပြင်းထန်မှုကြောင့်သာမက ဘေးဒဏ်သင့် ဒေသရှိ ပြည်သူတို့၏ ပြင်ဆင်ထားရှိမှု၊ ရင်ဆိုင်နိုင်မှု စွမ်းရည်များအပေါ်တွင် များစွာ မူတည်နေကြောင်း လေ့လာတွေ့ရှိခဲ့ကြရသည်။ ထို့ကြောင့် သဘာဝဘေးအန္တရာယ်များကို ကာကွယ်ရန် ကြိုးစားမှုများအနက် ပြည်သူများနှင့် လူမှုအဖွဲ့အစည်းများကို ဘေးအန္တရာယ် ကျရောက်သည့်အခါ အချိန်နှင့် တပြေးညီ ထိရောက်စွာ သတင်းပေးပို့နိုင်သော ကြိုတင်သတိပေးစနစ်များ တည်ဆောက်ရန် အထူးအလေးပေး အာရုံစိုက်လာခဲ့ကြသည်။

ကြိုတင် သတိပေး စနစ်များသည် အပြည်ပြည်ဆိုင်ရာ အဖွဲ့အစည်း သို့မဟုတ် ပြည်တွင်း အေဂျင်စီများက ထိန်းသိမ်းပေးသော နည်းပညာဆိုင်ရာ ကိရိယာများနှင့် လုပ်ဆောင်နည်းစနစ်များပင် ဖြစ်သည်။ အချို့ စနစ်များက သဘာဝဘေးအန္တရာယ် တစ်ခုတည်းကို အထူးပြု လုပ်ဆောင်သော်လည်း အချို့ ကမူ သဘာဝ ဘေးအန္တရာယ် အများအပြားကို ရည်ရွယ် လုပ်ဆောင်ပေးသည်။ မည်သည့် စနစ်ပင် ဖြစ်စေ သဘာဝဘေးအန္တရာယ် အကြောင်း ဗဟုသုတ၊ နည်းပညာဆိုင်ရာ စောင့်ကြည့်လေ့လာရေးနှင့် သတိပေးစနစ်၊ ဘေးရန် ကျရောက်နိုင်သည့် ပြည်သူများသို့ အဓိပ္ပါယ်ပြည့်ဝသော သတိပေးချက်များ ကျယ်ပြန့်စွာ ပေးပို့သည့်စနစ်၊ ပြည်သူများကို ကြိုတင်ပြင်ဆင်ရန်နှင့် ရင်ဆိုင်နိုင်ရန် နည်းလမ်းများကို ပညာပေးခြင်း အစရှိသော အစိတ်အပိုင်း လေးမျိုး ပါဝင်ရမည် ဖြစ်ပေသည်။ ၄င်း အစိတ်အပိုင်း လေးမျိုးအနက် ကြိုတင် သတိပေးသည့် စနစ်သည် အရေးအပါဆုံးပင် ဖြစ်ပေသည်။ ကြိုတင်သတိပေး စနစ် ကောင်းမကောင်း ဆိုသည့် အချက်ကို သိပ္ပံနည်းကျ ကြိုတင်ခန့်မှန်း တွက်ချက်နိုင်ခြင်း ရှိ၊မရှိ နှင့် ၂၄ နာရီ အလုပ်လုပ်နိုင်စွမ်း ရှိမရှိတို့ဖြင့် တိုင်းတာနိုင်သည်။

သိပ္ပံနှင့် နည်းပညာဆိုင်ရာ တိုးတက်လာမှုများကြောင့် သဘာဝဘေးအန္တရာယ် ကြိုတင်သတိပေးမှုများ၏ အရည်အသွေး နှင့် စောင့်ကြည့်ကွန်ယက်များ ချိတ်ဆက်ကာ အချိန်နှင့် တပြေးညီ သတင်းပေးပို့နိုင်မှုများ အဆင့်မြင့်မားလာခဲ့သည်။ သို့ရာတွင် နည်းပညာ တိုးတက်လာမှု တစ်ခုတည်းက လုံလောက်မှု မရှိနိုင်ပေ။ အချို့ ကိစ္စရပ်များတွင် နည်းပညာများကြောင့်ပင် ဘေးဒဏ်သင့် ပြည်သူများ၏ တုံ့ပြန်နိုင်မှု စွမ်းရည်ကို ထိခိုက်စေနိုင်သည်။

## ****စောင့်ကြည့်ရေးနှင့် သတိပေးချက်ထုတ်ပြန်မှုများအတွက် အသုံးပြုသော နည်းပညာများ****


### Forecasting and modelling technology

နိုင်ငံ အများအပြားတွင် ရာသီအလိုက် သို့မဟုတ် နှစ်အလိုက် အချက်အလက်များကို အခြေခံသည့် ကြိုတင်သတိပေး စနစ်များ တပ်ဆင်ထားရှိလေ့ ရှိသည်။ အဆိုပါ စနစ်များတွင် မိုးရေချိန်၊ အပူချိန်၊ စိုထိုင်းဆ အစရှိသော မိုးလေဝသ အချက်အလက်များကို စောင့်ကြည့်လေ့လာ၍ မိုးလေဝသ မိုဒယ်များ တည်ဆောက်ထားရှိကြသည်။ ၄င်း မိုဒယ်များကို မိုးလေဝသ ပညာရှင်များက လေ့လာ၍ တစ်ရာသီ၊ နှစ်ရာသီခန့် ကြိုတင် ခန့်မှန်းခြင်းများ စောင့်ကြည့်လေ့လာခြင်းများ ပြုလုပ်ကြသည်။

### Remote sensing and geographic information systems (GIS) applications

ထိရောက်စွာ အသုံးပြုနိုင်သော အဆင့်မြင့် ကြိုတင် သတိပေး စနစ်များတွင် အသုံးပြုလေ့ ရှိသည်။ အာဖရိက ဒေသတွင် အသုံးပြုလေ့ရှိကြသည်။ ကောက်ပဲ သီးနှံ အချိန်မီ ရိတ်သိမ်းနိုင်ရေးအတွက် အထူး သတိပေးချက်များ ထုတ်ပြန်လေ့ ရှိသည်။ ထို့ပြင် မြေဆီလွှာ အမျိုးအစား၊ ရေအရင်းအမြစ်များ၊ သစ်တောနှင့် စိုက်ခင်း ဧရိယာများနှင့် သက်ဆိုင်သော သတင်းအချက်အလက်များကို ထုတ်ပြန်ပေးလေ့ ရှိသည်။

Satellite communication technology  
ဂြိုလ်တု ဆက်သွယ်ရေး စနစ် တိုးတက်မြင့်မားလာခြင်းကြောင့် အချက်အလက် စုဆောင်းခြင်းနှင့် သတိပေးခြင်းအကြား အချိန်ကွာဟမှု လျော့နည်းလာပေသည်။ နမူနာအနေဖြင့် ပစိဖိတ် ဆူနာမီ သတိပေး စနစ်များသည် ပင်လယ်ကြမ်းပြင်တွင် တပ်ဆင်ထားသော ကိရိယာများက တိုင်းတာရရှိသည့် အချက်အလက်များကို ရေပြင်ပေါ်ရှိ buoy များသို့ ပေးပို့ကာ ဂြိုလ်တုမှ တဆင့် မြေပြင်အခြေစိုက် စခန်းသို့ ၁၅ စက္ကန့် တစ်ကြိမ် ပေးပို့ကာ လုပ်ဆောင်ခြင်း ဖြစ်သည်။




Mobile phone technology  
ကမ္ဘာအနှံ့ မိုဘိုင်းဖုန်းကွန်ယက်များ ပျံ့နှံ့လာသည်နှင့်အမျှ သဘာဝဘေးအန္တရာယ် ကာကွယ်ရေးနှင့် ကြိုတင်ပြင်ဆင်မှုများတွင် ထိရောက်ကျယ်ပြန့်စွာ အသုံးပြုလာကြသည်။ အထူးသဖြင့် သတိပေး သတင်း အချက်အလက်များကို ပြည်သူများထံသို့ SMS ဖြင့် ထိရောက်စွာ ပေးပို့လေ့ ရှိကြသည်။ နမူနာအနေဖြင့် ဂျပန်နိုင်ငံတွင် မှတ်ပုံတင်ထားသော နိုင်ငံအနှံ့မှ ဖုန်းများအားလုံးကို ငလျင်သတင်းအချက်အလက်များကို သတိပေး ပေးပို့လေ့ ရှိသည်။ သို့ရာတွင် ဖုန်းတာဝါတိုင်များ ပျက်ဆီးခြင်းနှင့် ဖုန်းကွန်ယက်များ ဝန်ပိခြင်းများကို တွေ့ကြုံရနိုင်သည်။

ICTs for crowdsourcing  
အင်တာနက် နည်းပညာနှင့် စမတ်ဖုန်းများ တွင်ကျယ်စွာ အသုံးပြုလာနိုင်မှုကြောင့် သတင်းအချက်အလက် နည်းပညာနှင့် ဆိုရှယ်နက်ဝက်များကို အသုံးပြု၍ crowdsourced data များ စုဆောင်းရယူနိုင်လာကြသည်။ အထူးသဖြင့် ၂၀၁၀ ခုနှစ်တွင် ဖြစ်ပွားခဲ့သော ဟေတီ ငလျင်တွင် ဒေသခံပြည်သူများ၊ မြေပုံကျွမ်းကျင်သူများ၊ အာဏာပိုင် အဖွဲ့အစည်းများ အကြား ဆက်သွယ်ကာ လက်ရှိဖြစ်ပျက်နေသော အခြေအနေများကို အပြန်အလှန် သတင်းပေးပို့နိုင်ခဲ့ကြသည်။ ထို့ကြောင့် လူသားချင်း စာနာသည့် အထောက်အကူပြု အဖွဲ့အစည်းများ အတွက် အသုံးဝင်သော အချက်အလက်များ ပေးပို့နိုင်ခဲ့သည်။ အထူးသဖြင့် ပိတ်မိနေသော ပြည်သူများ တည်နေရာ ညွှန်ပြရန် အသုံးပြုခဲ့ကြသည်။ ထို့ပြင် ကြိုတင်ပြင်ဆင် ကာကွယ်ရေး ကိစ္စရပ်များတွင်လည်း အသုံးချနိုင်စွမ်း ရှိသည်။

### Crisis mapping

ဘေးအန္တရာယ်ကျရောက်ရာ အခြေအနေပြ မြေပုံများကို Ushahidi နှင့် Google Crisis Response ဆော့ဖ်ဝဲလ်များ နှင့် ဂြိုလ်တု ဓာတ်ပုံများ အသုံးပြု၍ မြေပုံထုတ် လေ့လာနိုင်သည်။ ၄င်းမှ စာရင်းအင်း အချက်အလက်များ ရယူကာ ပိုမို ထိရောက်၍ သတင်းအချက်အလက် တိကျပြည့်စုံသော ကြိုတင် သတိပေးစနစ်များ အသုံးပြုနိုင်သည်။ မသေချာမရေရာမှုများနှင့် ရှုပ်ထွေးနေချိန်တွင် အချိန်နှင့် တပြေးညီ တိကျသော သတင်းအချက်အလက်များကို ပံ့ပိုးပေးနိုင်သည်။ အဆိုပါ နည်းစနစ်များကြောင့် ရရှိလာသည့် အချက်အလက်အများအပြားကို အာဏာပိုင်များမှ လေ့လာ၍ အသုံးချနိုင်သည်။



၂၀၁၅ သြဂုတ်လ ၃ ရက်နေ့ ရေကြီးနေသော ဒေသများ ပြပုံ

အထက်ပါ အချက်များကြောင့် ကြိုတင် သတိပေးစနစ်များသည် သဘာဝ ဘေးအန္တရာယ် ကြိုတင်ကာကွယ်ရေး စနစ်များတွင် အဓိကအကျဆုံးနှင့် အထိရောက်ဆုံး စနစ်ဖြစ်ပြီး အခြားစနစ်များနျင့် အတူတကွ ချိတ်ဆက်ကာ လိုအပ်သော ပြင်ဆင်မှုများကို အချိန်မီ လုပ်ဆောင်နိုင်ရန် အကူအညီပေးနိုင်ပေသည်။

၁၀။ သဘာဝဘေးအန္တရာယ်များ ကြုံတွေ့လာသည့်အချိန်တွင် အင်ဂျင်နီယာ တပ်ဖွဲ့ဝင်များ ပါဝင်ကူညီ ဆောင်ရွက်ပေးနိုင်ရန် သင်ကြားပေးခြင်း၊ ပညာပေးခြင်း ကြိုတင်လေ့ကျင့်ဇာတ်တိုက်ခြင်း ၊ သဘာဝ ဘေးဒဏ်ခံအဆောက်အဦများ ဆောက်ခြင်း

သဘာဝ ဘေးအန္တရာယ်များနှင့် ကြုံတွေ့လာရသည့် အချိန်တွင် အင်ဂျင်နီယာ တပ်ဖွဲ့ဝင်များမှ ပါဝင်ကူညီပေးနိုင်ရန် တပ်ဖွဲ့ဝင်များအား အထက်တွင် ဖေါ်ပြထားခဲ့သည့် စီမံချက်များကို ချပြ ရှင်းလင်းခြင်း၊ သင်ကြားပြသပေးခြင်း၊ သရုပ်ပြလုပ်ဆောင်စေခြင်း တို့ကို ဆောင်ရွက်ရမည် ဖြစ်ပါသည်။ ထိုသို့ လေ့ကျင့်ပေးထားသော မိမိတို့ တပ်ဖွဲ့ဝင်များကို ပြည်သူများအား တဆင့်ထပ်မံ၍ ပညာပေး သင်ကြားစေခြင်းများ ပြုလုပ်စေရမည် ဖြစ်ပါသည်။

မုန်တိုင်းဘေးအန္တရာယ်တွင် ပါဝင်ကူညီနိုင်ရန် အထက်တွင် ဖော်ပြခဲ့သည့်အတိုင်း မုန်တိုင်းဒဏ်ခံ အဆောက်အအုံများကို ကြိုတင် တည်ဆောက်ထားရန်လိုအပ်သည်။ ထိုသို့ တည်ဆောက်ရာနှင့် ပြုပြင်ထိန်းသိမ်းမှုများ ပြုလုပ်ရာတွင် အဆင့်တိုင်း၌ ဒေသခံလူထု၏ အကြံဥာဏ်ကို မဖြစ်မနေ ရယူသင့်ပေသည်။ ဤနည်းဖြင့် လူထုပိုင် အဆောက်အအုံအဖြစ် လက်ခံလာကြပြီး နှစ်ပေါင်းများစွာ အကျိုးရှိရှိ အသုံးချလာကြမည် ဖြစ်သည်။ ဒေသခံ အဖွဲ့အစည်းများကိုလည်း ပူးပေါင်းပါဝင်စေကာ တည်ဆောက်မည့် နေရာနှင့် အသုံးပြုမည့် နည်းလမ်းကို ဝိုင်းဝန်းအဖြေရှာကြရမည် ဖြစ်သည်။ မုန်တိုင်းဒဏ်ခံအဆောက်အအုံများ တည်ဆောက်ရာတွင် အောက်ပါ အကြံပြုချက်များအတိုင်း တည်ဆောက်သင့်ပေသည်-

(၁) အဆက်မပြတ် အသုံးပြုနိုင်မှု

(၂) လူဝင်ဆံ့မှု

(၃) တည်နေရာ

(၄) အဆောက်အအုံ

(၅) အဆောက်အအုံ၏ အမြင့်ပေ

(၆) အတွင်းဒီဇိုင်း

(၇) Structural Specifications

(၈) လှေကားများ

(၉) ဆောက်လုပ်ရေး ပစ္စည်းရွေးချယ်မှု

(၁၀) ရေသိုလှောင်မှု

(၁၁) အိမ်သာနှင့် ရေဆိုးထုတ်ခြင်း

(၁၂) မြေသားတောင်ကုန်းပြုလုပ်ခြင်း

(၁၃) အခြားထည့်သွင်းစဉ်းစားရန် အချက်များ

(၁၄) ရဟတ်ယာဉ်ဆင်းကွင်း

၁၁။ အရေးကြီး အရင်းအမြစ်များအား ကာကွယ်ထိန်းသိမ်းခြင်း နှင့် အထောက်အကူပြု ပစ္စည်းများ စုဆောင်းထားရှိခြင်း

အင်ဂျင်နီယာ တပ်ဖွဲ့အနေဖြင့် သဘာဝ ဘေးအန္တရာယ်နှင့် ကြုံတွေ့လာရပါက အရေးကြီး အရင်းအမြစ်များကို ကာကွယ်ထိန်းသိမ်းရန်နှင့် အထောက်အကူပြု ပစ္စည်းများ စုဆောင်းထားရှိရန် တာဝန်ရှိပေသည်။

ကြီးကြပ်ကန့်သတ် ပစ္စည်းများ မပျက်စီး မဆုံးရှုံးစေရန် ကြိုတင် စီမံထားရှိရမည် ဖြစ်ပြီး လိုအပ်ပါက အချိန်မီ ရွှေ့ပြောင်းနိုင်ရန် စီမံထားရမည်။ စာရွက်စာတမ်းများ၊ အရေးကြီး ပစ္စည်း ကိရိယာများကို အလွယ်တကူ ရွှေ့ပြောင်းနိုင်ရန် ဦးစားပေး အဆင့်များ သတ်မှတ်ပေးထားပြီး ဘေးလွတ်ရာသို့ အချိန်မီ ရွှေ့ပြောင်းနိုင်ရန် ကြိုတင် စီမံထားရမည်။ မျိုးစပါးများ၊ ကျွဲနွားများကို ထိန်းသိမ်းကာကွယ် ရွှေ့ပြောင်းပေးကြရမည် ဖြစ်သည်။

သဘာဝဘေးအန္တရာယ်နှင့် ရင်ဆိုင်ရချိန်များတွင် လျှပ်စစ်ဓာတ်အား ပြတ်တောက်မှု ကို ကြုံတွေ့ရနိုင်ပေသည်။ ထို့ကြောင့် အရန်မီးအားပေးစက်များကို ဆေးရုံ၊ ဗဟိုကင်း၊ ရပ်ကွက်ရုံး၊ အစရှိသော အရေးကြီး အဆောက်အဦးများတွင် အဆင်သင့် ထားရှိခြင်း၊ မီးအားပေးစက် ခုတ်မောင်းနိုင်ရန် လိုအပ်သော လောင်စာဆီများ လုံခြုံစိတ်ချရအောင် စုဆောင်း သိုလှောင်ထားခြင်းများ ပြုလုပ်ထားရမည် ဖြစ်ပါသည်။

သဘာဝ ဘေးအန္တရာယ်နှင့် ရင်ဆိုင်ရပါက သောက်သုံးရေ ပြတ်လတ်မှု၊ မသန့်ရှင်းမှုများ ဖြစ်ပေါ်လာနိုင်ပါသည်။ သို့ဖြစ်ပါ၍ ရေသန့်စက်များ အရန်ထားရှိခြင်း၊ ရေချိုများကို စနစ်တကျ သိုလှောင်ထားရှိခြင်းများ ပြုလုပ်ကြရမည် ဖြစ်ပါသည်။

ဆေးဝါးများကို ကြိုတင်စုဆောင်းထားခြင်း၊ စနစ်တကျ သိမ်းဆည်းထားခြင်းများ ဆောင်ရွက်ရမည်။ မြွေဆိပ်ဖြေဆေးများ၊ အသက်ကယ်ဆေးများကို စုဆောင်းထားရှိရမည်။ အသက်ကယ် အင်္ကျီများ၊ လှေများ၊ စက်လှေများကို ကြိုတင် ပြင်ဆင်ထားရှိရမည်။ ရဟတ်ယာဉ်ကွင်းများအပြင် အရန် ရဟတ်ယာဉ်ဆင်းကွင်းများ ကြိုတင် ပြင်ဆင် တည်ဆောက်ထားရမည် ဖြစ်ပါသည်။

# အခန်း (၃)

# သဘာဝဘေးအန္တရာယ် ကျရောက်ချိန်တွင် အင်ဂျင်နီယာတပ်ဖွဲ့များအနေဖြင့် ကူညီဆောင်ရွက်ခြင်း

၁၂။ သဘာဝဘေးဒဏ်ခံ ပြည်သူများအား ကယ်ဆယ်ခြင်းနှင့် အထောက်အကူပြုပစ္စည်းများ ထောက်ပံ့ပေးခြင်း

ငလျင်ဒဏ်ခံရပါက ပြည်သူများအား ဘေးလွတ်ရာသို့ ယာဉ်များဖြင့် ကူညီရွှေ့ပြောင်းပေးခြင်း၊ ပိတ်မိနေသော ပြည်သူများအား အင်ဂျင်နီယာ တပ်ဖွဲ့ပိုင် ယန္တရားများ အသုံးပြု၍ ရှာဖွေ ကယ်ဆယ်ပေးခြင်းများ ပြုလုပ်ကြရမည် ဖြစ်ပါသည်။

မီးဘေးနှင့် ရင်ဆိုင်ရပါက မိမိတို့ တပ်ဖွဲ့တွင် ရှိသော မီးသတ် ပစ္စည်း ကိရိယာများ၊ ရေသယ်ယာဉ်များ၊ ယန္တရားများကို မီးဘေးကြိုတင်ကာကွယ်ရေး စီမံချက်ပါအတိုင်း စနစ်တကျ ထိရောက်စွာ အသုံးပြု၍ မီးသတ်သမားများကို ကူညီငြိမ်းသတ်ပေးမည် ဖြစ်ပါသည်။ ထို့ပြင် မီးဘေးသင့် ပြည်သူများအား ဘေးကင်းရာသို့ ကူညီရွှေ့ပြောင်းပေးခြင်းများလည်း ပြုလုပ်ရမည် ဖြစ်ပါသည်။

ရေဘေးနှင့် ရင်ဆိုင်ရပါက ရေဘေးကြိုတင်ကာကွယ်ရေး စီမံချက်အတိုင်း မြစ်ရေ နှင့် ဆည်များ၏ အခြေအနေ သတင်းအချက်အလက်များကို အချိန်နှင့် တပြေးညီ စုဆောင်းလျက် ပြည်သူများအား ကြေငြာပေးရမည် ဖြစ်ပါသည်။



ပျက်ဆီးနေသော လမ်း၊ တံတားများကို ပြင်ဆင်ခြင်း၊ ဖာထေးခြင်း၊ အားဖြည့်ခြင်းများ ဆောင်ရွက်ပေးရမည် ဖြစ်ပါသည်။ ဓာတ်အားပေးတိုင်များ လဲပြိုခြင်း၊ ထရန်စဖော်မာများ ပျက်ဆီးခြင်းနှင့် သစ်ပင်များ လဲပြိုနေမှုများကို ရှင်းလင်းဖယ်ရှားပေးကြရမည် ဖြစ်ပါသည်။ ရေဘေးသင့် ပြည်သူများ သောက်သုံးရေ လုံလောက်စွာ ရရှိစေရေး အတွက်လည်း တတ်နိုင်သမျှ ကူညီဆောင်ရွက်ပေးရန် လိုအပ်ပါသည်။ ရေဘေးသင့် ပြည်သူများအား ဘေးလွတ်ရာသို့ အင်ဂျင်နီယာ တပ်ဖွဲ့ပိုင် စက်လှေများ၊ လှေများ၊ ယာဉ်များ အသုံးပြု၍ ကူညီ ပို့ဆောင်ပေးရမည် ဖြစ်ပါသည်။ ဘေးဒဏ်ခံ ပြည်သူများ အတွက် စားနပ်ရိက္ခာနှင့် ရေများကို မပြတ်လတ်စေရန် ကူညီပံ့ပိုးပေးရမည်။ အရပ်ဘက် အဖွဲ့အစည်းများနှင့် ပူးပေါင်းကာ အလှူရှင်များ လှူဒါန်းသော ထမင်းထုပ်များနှင့် ရိက္ခာများကို ကူညီဝေငှပေးကြရမည် ဖြစ်သည်။



၁၃။ နေရာရွှေ့ပြောင်းခြင်း

အထက်တွင် ဖော်ပြထားသည့်အတိုင်း အသေးစိတ် ရေးဆွဲပြင်ဆင်ထားသည့် သဘာဝ ဘေးအန္တရာယ် ကာကွယ်ရေး စီမံချက်များအရ လူနှင့် ပစ္စည်းများကို ဦးစားပေး အစီအစဉ်အတိုင်း စနစ်တကျ အချိန်မီ ရွှေ့ပြောင်းပေးကြရမည် ဖြစ်ပါသည်။





၁၄။ ဆေးဝါးကုသပေးခြင်း

****

****

သဘာဝ ဘေးအန္တရာယ် ကျရောက်ချိန်များတွင် ရောဂါဘယများ၊ ကူးစက်ရောဂါများ ဖြစ်ပွားလေ့ ရှိပါသည်။ အအေးမိ၍ ဖျားနာခြင်း၊ ယားနာများ ပေါက်ခြင်း၊ ဝမ်းပျက်ဝမ်းလျောဖြစ်ခြင်း၊ မြွေကိုက်ခြင်းများ ဖြစ်တတ်ပါသည်။ ဝေဒနာရှင် ပြည်သူများအား အင်ဂျင်နီယာ တပ်ဖွဲ့မှ ဆေးမှူး၊ ဆေးတပ်သားများ၏ အကူအညီဖြင့် တတ်နိုင်သမျှ ပြုစု ကုသပေးကြရမည် ဖြစ်ပါသည်။ တပ်မတော် ဆေးတပ်ဖွဲ့၏ အကူအညီကို တောင်းခံကာ ပူးပေါင်းဆောင်ရွက်ခြင်း၊ နယ်လှည့် ဆေးကုသရေးအဖွဲ့များ ဖွဲ့စည်း ကုသခြင်းများ ဆောင်ရွက်ပေးကြရမည် ဖြစ်ပါသည်။ ရေတွင်းရေကန်များ မသန့်ရှင်းပါက ရောဂါရနိုင်သဖြင့် ရေကန်များဆေးခြင်း၊ ရေကြည်ဆေးခပ်ခြင်းများကို ကူညီဆောင်ရွက်ပေးကြရမည် ဖြစ်ပါသည်။



၁၅။ အရေးကြီး အရင်းအမြစ်များအား ရွှေ့ပြောင်းခြင်း

ကြီးကြပ်ကန့်သတ် ပစ္စည်းများ၊ အရေးကြီး စာရွက်စာတမ်းများ၊ ကွန်ပျူတာများ အစရှိသည်တို့ကို စီမံချက်များအတိုင်း စနစ်တကျ ဦးစားပေး အဆင့်အတန်းအလိုက် အချိန်မီ ရွှေ့ပြောင်းကြရမည် ဖြစ်ပါသည်။ ထို့ပြင် ရွှေ့ပြောင်းနိုင်သမျှ အရေးကြီး အရင်းအမြစ်များ အားလုံးကို ဘေးကင်းရာသို့ ရွှေ့ပြောင်းရေးအတွက် အင်ဂျင်နီယာ တပ်ဖွဲ့မှ ယာဉ်များ၊ ယန္တရားများ အသုံးပြု၍ တာဝန်ယူ ဆောင်ရွက်သွားရမည် ဖြစ်ပါသည်။

# အခန်း (၄)

# သဘာဝဘေးအန္တရာယ် ပြီးဆုံးချိန်တွင် အင်ဂျင်နီယာတပ်ဖွဲ့များအနေဖြင့် ကူညီဆောင်ရွက်ခြင်း

၁၆။ ကယ်ဆယ်ရေးလုပ်ငန်းများတွင် အင်ဂျင်နီယာတပ်ဖွဲ့များ ပါဝင်ကူညီဆောင်ရွက်ပေးခြင်း

သဘာဝ ဘေးအန္တရာယ်များ ပြီးဆုံးပြီးနောက် ဘေးဒဏ်သင့် ပြည်သူများအား အင်ဂျငနီယာ တပ်ဖွဲ့မှ ကူညီဆောင်ရွက်ပေးရန် လိုအပ်ပါသည်။ ရေကြီးပြီးနောက် ပြည်သူများအား အန္တရာယ် မရှိတော့ကြောင်း ကြေငြာသည့် အချိန်တွင် အိမ်ပြန်နိုင်ရန် ကူညီ ပို့ဆောင်ပေးသင့်ပါသည်။ ထိခိုက် ဒဏ်ရာရသူများအား ဆေးရုံ၊ ဆေးပေးခန်းများသို့ ကူညီပို့ဆောင်ပေးရမည် ဖြစ်သည်။ ပျက်ဆီးသွားသော အဆောက်အဦများ၊ လဲပြိုနေသော သစ်ပင်များအား အင်ဂျင်နီယာတပ်ဖွဲ့မှ ယန္တရားများဖြင့် ရှင်းလင်း ဖယ်ရှားပေးရမည်။ ပျက်ဆီးသွားသော တံတားများကို ပြန်လည်ပြုပြင် တည်ဆောက်ခြင်း၊ မွမ်းမံခြင်း၊ အားဖြည့်ခြင်းများ ဆောင်ရွက်ပေးကြရမည် ဖြစ်သည်။ ယိုင်နဲ့နေသော အဆောက်အဦများ၊ အိမ်များ၊ ရုံးများကို စစ်ဆေး၍ ပြန်လည် တည်ဆောက်ပြုပြင်ပေးသင့်ပါသည်။ ဘေးဒဏ်သင့် ပြည်သူများအတွက် ယာယီ အဆောက်အဦများ ဆောက်လုပ်ပေးခြင်း၊ ယာယီ ဆေးရုံ၊ ဆေးပေးခန်းများ တည်ဆောက်ခြင်း၊ ရေတွင်း ရေကန်များအား ပြန်လည်သန့်စင်ခြင်း၊ ဆယ်ယူခြင်း၊ အသစ်တူးဖော်ခြင်းများ ဆောင်ရွက်ပေးကြရမည်ဖြစ်သည်။ အိမ်သာများကိုလည်း လိုအပ်သည့်နေရာများတွင် လူအင်အားပေါ်မူတည်၍ တွက်ချက် ဆောက်လုပ်ပေးကြရမည်။

၁၇။ ပြန်လည်နေရာချထားရေး တွင် အင်ဂျင်နီယာတပ်ဖွဲ့များ ပါဝင်ကူညီဆောင်ရွက်ပေးခြင်း

ပျက်ဆီးသွားသော နေအိမ်များကို ပြည်သူများ ပြန်လည် နေထိုင်နိုင်စေရန် ကူညီပြုပြင်ခြင်း တည်ဆောက်ခြင်းများ ပြုလုပ်ရမည်ဖြစ်သည်။ ယာယီ အဆောက်အဦများ ယာယီ တံတားများနေရာတွင် အခိုင်အမာ ပြန်လည်တည်ဆောက်ပေးနိုင်ရေး အဖွဲ့အစည်းများနှင့် ညှိနှိုင်း၍ ဆောင်ရွက်သွားကြရမည် ဖြစ်ပါသည်။

၁၈။ ဆေးဝါးကုသပေးခြင်း တွင် အင်ဂျင်နီယာတပ်ဖွဲ့များ ပါဝင်ကူညီဆောင်ရွက်ပေးခြင်း

ရေကြီးပြီးနောက် သောက်သုံးရေ မသန့်ရှင်းခြင်းကြောင့် ဖြစ်ပေါ်နိုင်သည့် ရေနှင့်ပက်သက်သော ကူးစက်ရောဂါများ ဦးစွာအနေဖြင့် ရေကြီးနစ်မြုပ်ခံရသော ကျေးရွာများရှိ သောက်သုံးရေတွင်းများမှ အညစ်အကြေးများ စုပ်ထုတ်သန့်ရှင်းပေးပြီး ရေတွင်းများအတွင်း ကလိုရင်း ဆေးမှုန့်ဖြန်းခြင်း၊ ရေသန့်ဆေးများ ဖြန့်ဝေပေးခြင်း စသည်တို့ကို လုပ်ဆောင်မည် ဖြစ်ပါသည်။ လိုအပ်ပါက ရေတွင်း အသစ်များ၊ ရေကန်များ တူးဖော်ပေးမည် ဖြစ်သည်။ ရွာတစ်ရွာလျင် အနည်းဆုံး ရေတွင်း သုံးတွင်း လူဦးရေအချိုးအစားအရ တူးဖော်ပေးကြရမည် ဖြစ်ပါသည်။ တပ်မတော် ဆေးတပ်ဖွဲ့အား ပူးပေါင်းကူညီ၍ နယ်လှည့်ဆေးကုသရေး အဖွဲ့များ ဖွဲ့စည်းဆောင်ရွက်သွားရမည် ဖြစ်ပါသည်။



၁၉။ **အင်ဂျင်နီယာတပ်ဖွဲ့များ၏ အကူအညီဖြင့် ပြန်လည် တည်ဆောက်ရေးလုပ်ငန်းများ ဆောင်ရွက်ခြင်း**

ပျက်စီးသွားသော အစိုးရ အဆောက်အဦနှင့် အဓိက အဆောက်အဦများ လမ်းတံတားများ၊ တာတမံများ၊ တူးမြောင်းများ တည်ဆောက်ခြင်း၊ မွမ်းမံပြုပြင်ခြင်းများကို အင်ဂျင်နီယာတပ်ဖွဲ့မှ ကူညီဆောက်လုပ် ဆောင်ရွက်ပေးကြရမည်ဖြစ်သည်။

# အခန်း (၅)

# သုံးသပ်ချက်များ

၂၀။ ကြုံတွေ့ခဲ့ရသည့် သဘာဝဘေးအန္တရာယ်များမှ သင်ခန်းစာဖော်ထုတ်ခြင်း

၁၉၀၀ ပြည့်နှစ်မှ ၂၀၁၁ ခုနှစ်အတွင်း မြန်မာနိုင်ငံတွင် ဆုံးရှုံးမှု အကြီးမားဆုံးသော သဘာဝ ဘေးအန္တရာယ် ဆယ်မျိုးကို ကြုံတွေ့ခဲ့ကြရသည်။ အဆိုပါ သဘာဝ ဘေးအန္တရာယ် ဆယ်မျိုးအနက် ရှစ်ခုမှာ မုန်တိုင်းများကြောင့် ဖြစ်ပြီး ငလျင်တစ်ကြိမ်နှင့် ရေကြီးမှု တစ်ကြိမ် ပါဝင်ပေသည်။ ၄င်းတို့မှာ-

(က) ၂၀၀၈ခုနှစ် မေလတွင် ဖြစ်ပွားခဲ့သော နာဂစ်မုန်တိုင်း (သေဆုံးသူ ၁၃၈၃၆၆ ဦး)

(ခ) ၁၉၂၆ခုနှစ် မေလတွင် ဖြစ်ပွားခဲ့သော မုန်တိုင်း (သေဆုံးသူ ၂၇၀၀ဦး)

(ဂ) ၁၉၆၈ခုနှစ် မေလတွင် ဖြစ်ပွားခဲ့သော မုန်တိုင်း (သေဆုံးသူ ၁၀၇၀ဦး)

(ဃ) ၁၉၃၆ခုနှစ် ဧပြီလ တွင် ဖြစ်ပွားခဲ့သော မုန်တိုင်း (သေဆုံးသူ ၁၀၀၀ဦး)

(င) ၁၉၀၂ခုနှစ် မေလတွင် ဖြစ်ပွားခဲ့သော မုန်တိုင်း (သေဆုံးသူ ၆၀၀ဦး)

(စ) ၁၉၃၀ခုနှစ် မေလတွင် ဖြစ်ပွားခဲ့သော ငလျင် (သေဆုံးသူ ၅၀၀ဦး)

(ဆ) ၂၀၀၄ခုနှစ် မေလတွင် ဖြစ်ပွားခဲ့သော မုန်တိုင်း (သေဆုံးသူ ၂၃၆ဦး)

(ဇ) ၁၉၇၅ခုနှစ် မေလတွင် ဖြစ်ပွားခဲ့သော မုန်တိုင်း (သေဆုံးသူ ၂၀၀ဦး)

(ဈ) ၁၉၆၇ခုနှစ် အောက်တိုဘာလ တွင် ဖြစ်ပွားခဲ့သော မုန်တိုင်း (သေဆုံးသူ ၁၇၈ဦး)

(ည) ၂၀၁၁ခုနှစ် အောက်တိုဘာလတွင် ဖြစ်ပွားခဲ့သော ရေကြီးမှု (သေဆုံးသူ ၁၀၆ဦး)

အထက်ပါ အချက်အလက်များကို အခြေခံ၍ သုံးသပ်ရာတွင် မြန်မာနိုင်ငံတွင် သဘာဝဘေးအန္တရာယ်များအနက် ရေကြီးမှုနှင့် မုန်တိုင်းဖြစ်စဉ်မှာ အများဆုံး ကြုံတွေ့လာရခြင်း ဖြစ်ပြီး သစ်ပင် သစ်တောများ ပြုန်းတီးလာမှု၊ မြေဆီလွှာ ပြုန်းတီးလာမှုတို့သည် မိုးသည်းထန်စွာ ရွာသွန်းမှု ဖြစ်ပေါ်လာချိန်တိုင်း ရေကြီးရေလျှံမှုများကို အလွယ်တကူ ဖြစ်ပေါ်လာစေကြောင်း သဘာဝပတ်ဝန်းကျင်ဆိုင်ရာ ပညာရှင်များက သုံးသပ်ကြပါသည်။ မြန်မာနိုင်ငံအနေဖြင့် ယခုနှစ်များအတွင်း ရာသီဥတု ပြောင်းလဲမှုများကို ရင်ဆိုင်လာရကာ ၂၀၀၆ခုနှစ်မှ ၂၀၁၁ တာ ကာလအတွင်း ခြောက်နှစ်ဆက်တိုက် မုန်တိုင်းဝင်ရောက်ခြင်း၊ လျှပ်တစ်ပြက်ရေကြီးမှုများ ကြုံတွေ့လာရခြင်းတို့ ရှိလာခဲ့ကြောင်း လေ့လာသုံးသပ်ရပါသည်။

၂၁။ အင်ဂျင်နီယာတပ်ဖွဲ့များ၏ သဘာဝဘေးဒဏ် များအတွက် အသင့်ဖြစ်မှုအပေါ် သုံးသပ်ချက်

အင်ဂျင်နီယာ တပ်ဖွဲ့များအနေဖြင့် သဘာဝဘေးဒဏ်များနှင့် ရင်ဆိုင်တွေ့ချိန်တွင် အချို့အချက်များအတွက် အသင့်အနေအထား ရှိနေသော်လည်း၊ မြန်မာတစ်နိုင်ငံလုံး မလုပ်ဆောင်နိုင်သည့် အချက်များအတွက် အဆင်သင့် မဖြစ်နိုင်သေးသည့် အခြေအနေအချို့ ကျန်ရှိနေပေသေးသည်။ အထူးသဖြင့် ကြိုတင်သတိပေးစနစ် ကောင်းစွာ တည်ဆောက်ထားခြင်း မရှိခြင်း၊ ပြည်သူများကို ထိရောက်စွာ အသိပေးနိုင်မည့် စနစ် မရှိခြင်း စသည့်အချက်နှစ်ချက်ပင် ဖြစ်ပါသည်။

၁၄။ နိဂုံး

အချုပ်အားဖြင့် ဆိုသော် မြန်မာနိုင်ငံအနေဖြင့် အရှေ့တောင်အာရှတွင် သဘာဝဘေးအန္တရာယ် ဒုတိယ အများဆုံး ခံရသည့် နိုင်ငံအဖြစ် ရောက်ရှိလာခဲ့ပြီး ပြည်သူအများအပြားမှာ နှစ်စဉ် ဘေးဒုက္ခများကို ခံစားနေကြရသည် ဖြစ်ပါသည်။ အိုးမဲ့အိမ်မဲ့ဖြစ်ခြင်း၊ ရုပ်ပိုင်းနှင့် စိတ်ပိုင်းဆိုင်ရာ ကျန်းမာမှုများ ထိခိုက်ခြင်း၊ ကူးစက်ရောဂါများဖြစ်ပွားခြင်း၊ စိတ်ထိခိုက် ဖိစီးမှုများ ဖြစ်ပေါ်ခံစားရခြင်း၊ စီးပွားရေးနှင့် စိုက်ပျိုးရေး လုပ်ငန်းများ ပျက်ဆီးခြင်း စသော ဒုတ်က္ခများစွာ ရင်ဆိုင်နေကြရသည်။ အင်ဂျင်နီယာ တပ်ဖွဲ့အနေဖြင့် ပြည်သူ့ကြားက တပ်မတော်သား ဖြစ်သည့် အားလျော်စွာ ပြည်သူများ ဆင်းရဲဒုက္ခရောက်နေသည့်အချိန်တွင် မိမိတို့ တတ်စွမ်းသမျှ ဝိုင်းဝန်းကူညီ ဆောင်ရွက်ပေးကြရမည်သာ ဖြစ်ပါသည်။ ယခုလို အမှန်တကယ် အတိဒုက္ခရောက်နေသူတွေကို အကူအညီပေးခြင်းသည် အလွန်မွန်မြတ်သော ကုသိုလ်တစ်ခုပင် ဖြစ်ပါသည်။ နိုင်ငံတော်အစိုးရ၏ Flood Management, Emergency Management, Disaster Management များအနေဖြင့် အတိုင်းအတာ၊ ကန့်သက်ချက်တွေ ရှိနေနိုင်ပါသည်။ ထို့ကြောင့် အင်ဂျင်နီယာ တပ်ဖွဲ့မှလည်း မိမိတို့ တတ်အားသမျှ ပါဝင်ကူညီကြရမှာ ဖြစ်ပါသည်။ ထို့ကြောင့် သဘာဝ ဘေးအမျိုးမျိုးတို့အတွက် စီမံချက်များ စနစ်တကျ ရေးဆွဲကာ ကြိုတင်ကာကွယ်ခြင်း၊ ကူညီဆောင်ရွက်ခြင်း၊ ပြန်လည်တည်ထောင်ခြင်းများ ထိရောက်စွာ လုပ်ဆောင်ပေးနိုင်ရန် ပြင်ဆင်ထားရှိရမည် ဖြစ်ကြောင်း တင်ပြလိုက်ရပါသည်။

## References

[1] [Global Assessment Report on Disaster Risk Reduction](http://www.unisdr.org/we/inform/publications/9413) (UNISDR, 2009)  
[2] Ogallo, L., et al. [Adapting to climate variability and change: the Climate Outlook Forum process](http://www.wmo.int/wcc3/bulletin/57_2_en/documents/ogallo_en.pdf) [837kB]. BAMS57, 93–102 (2008)   
[3] [Developing Early Warning Systems: A checklist. Report from the Third International Conference on Early Warning](http://www.unisdr.org/we/inform/publications/608) (Report, UNISDR, 2006)   
[4] [Global Assessment Report for Disaster Risk Reduction](http://www.unisdr.org/we/inform/publications/19846). (Report, UNISDR, 2011)   
[5] Rogers, D. and V. Tsirkunov. [Costs and Benefits of Early Warning Systems](http://www.preventionweb.net/english/hyogo/gar/2011/en/bgdocs/Rogers_&_Tsirkunov_2011.pdf) [549kB] (Paper for UNISDR, 2011)   
[6] Kettlewell, J. [Early Warning Technology – is it enough?](http://news.bbc.co.uk/1/hi/sci/tech/4149201.stm) (BBC, 2008)  
[7] HFP Futures Group [Making Space for Science - Humanitarian Policy Dialogue: Unlocking the Potential for Effective Crisis Prevention, Preparedness, Response and Emergency Recovery](http://www.humanitarianfutures.org/hfpubs/making-space) (Humanitarian Futures Programme, 2011)   
[8] [Report of the Exchange Team visit to Nairobi and Arusha](http://www.humanitarianfutures.org/fgnairobi-arusha)(Humanitarian Futures Programme, 2011)  
[9] [Special Report on Managing the Risks of Extreme Events and Disasters to Advance Climate Change Adaptation](http://www.ipcc-wg2.gov/SREX/) (IPCC, 2011)  
[10] [Early Warning – Early Action](http://www.ifrc.org/Global/Publications/disasters/ew-ea-2008.pdf) [727kB] (International Federation of Red Cross and Red Crescent Societies, 2008)  
[11] Victoria, L. P. Combining Indigenous and Scientific Knowledge in the Dagupan City Flood Warning System in [Indigenous Knowledge for Disaster Risk Reduction: Good Practices and Lessons Learned from Experiences in the Asia-Pacific Region](http://www.unisdr.org/we/inform/publications/3646) (UNISDR, 2008)  
[12] McAdoo, B. G. et al. Indigenous Knowledge Saved Lives during 2007 Solomon Islands Tsunami in [Indigenous Knowledge for Disaster Risk Reduction: Good Practices and Lessons Learned from Experiences in the Asia-Pacific Region](http://www.unisdr.org/we/inform/publications/3646) (UNISDR, 2008)